Prentsa oharra | Irabazi Donostia - Part 2\n18 de urria de 2019\nIrabazi Donostia > Bloga > Prentsa > Prentsa oharra\nBy Irabazi Donostia on 4 de ekaina de 2018\nAmaia Martinek, Irabazi Donostia (Ezker Anitza-IUk, Equok eta independenteek osatutako plataforma), udal taldearen bozeramaileak, hauteskunde kanpaina aurrekoaren abiapuntutzat jo du 2019ko udal aurrekontuetarako prozesu parte hartzailearen iragarpena. Martinek adierazpen hauek egin ditu alkateak, Goia jaunak, eta Herri Partaidetzako zinegotziak, Agirrezabalaga andereak, Donostiako Udaleko Gobernu Batzarraren asteroko bileraren ostean egin duten prentsaurrekoaren ondoren. Aurrekontuak osatzeko herritarrek parte hartzeko iragarpenari buruz, Irabazi […]\nIrabazi Donostiak prebentzio plan bat egiteko eskatzen dio Eusko Jaurlaritzari, amiantoa duten Altzako zonetan ibili diren pertsonentzakoa.\nBy Irabazi Donostia on 19 de urria de 2017\nIrabazi Donostia udal taldean (Ezker Anitza-IU, Equo eta independenteek osatutakoan) zinegotzi diren Amaia Martin eta Loïc Alejandrok, mozio baten bidez, Eusko Jaurlaritzari eskatu diote prebentzio-plan bat egiteko, amiantoa duten Altzako zonetan ibili diren pertsonentzakoa. Taldeko bozeramaile Amaia Martinen arabera, amiantoak kutsatutako Altzako zona batzuei buruz egiten ari diren azterketek erakutsi dute material hori badagoela Oleta ikastetxe publikoko lorategi batzuetan eta […]\nBy Irabazi Donostia on 9 de urria de 2017\nIrabazi Donostia udal-taldeko (Ezker Anitza-IU, Equo eta independenteek osatutakoa) zinegotzi Amaia Martin eta Loïc Alejandrok adierazi dute beren taldeak babesten duela hainbat sindikatuk –ELA, LAB, CCOO eta UGTk-, Gipuzkoako ostatu-hitzarmen duina lortze aldera, egin duten aldarrikapen sindikala. Martinen arabera, turismoa hiriko sektore garrantzitsuenetako bat da, eta lanpostu asko sortzen du. Irabazi Donostia udal-taldeko bozeramaileak, hala ere, emakumezko asko dituen sektorean […]\nIrabazi Donostiak proposatzen du Udalbatzarraren Erregelamendu Organikoa aldatzea, hiritarrek udal-batzordeen gaineko informazioa eskura izan dezaten.\nBy Irabazi Donostia on 13 de ekaina de 2017\nIrabazi Donostia udal taldeak (Ezker Anitza-IU, Equo eta independenteek osatutakoak) Udalbatzarraren Erregelamendu Organikoa aldatzeko proposamen bat aurkeztu du, hiritarrek udal-batzordeen gaineko informazioa eskura izate aldera. Udal taldeak jakinarazi du udal batzorde sektorialak –udal kudeaketarako gaiak lantzen dituztenak- ez direla publikoak, Udalbatzarraren Erregelamendu Organikoak aginduta. Hala ere, Irabazi Donostiaren arabera, erregelamenduak bi pertsonari ematen die baimena bertan egoteko: kazetariei eta gonbidatuei […]\nIrabazi Donostiak eskatzen du Ingurumen Sailak zeregin garrantzitsuagoa izan dezala Donostiako Udalean.\nBy Irabazi Donostia on 18 de maiatza de 2017\nIrabazi Donostia (Ezker Anitza-IU, Equo eta independenteek osatutako plataforma) udal-taldeko zinegotzi Loïc Alejandrok eskatu du Donostiako Udaleko Ingurumen Sailak zeregin garrantzitsuagoa izan dezala udal jardueran. Azken Hirigintzako Batzordean, Irabazi Donostia udal taldeak bi galdera, Lourdes Txikiko eremuan egindako zuhaitz-mozketari buruzkoak, egin ditu. Lehena, hirigintzaren gainekoa, eta bigarrena, ingurumenaren gainekoa. Galderen harian, Alejandroren esanetan, bi horiek bananduta egin dituzte, eta bi […]\nIrabazi Donostiak eskatzen du hiritarrekin elkarrizketatzeko arauzko bide errealak, Hirigintzako eta Eraikitako Ondarea Babesteko Plan Bereziari buruzkoak, egiteko.\nBy Irabazi Donostia on 31 de urtarrila de 2017\nIrabazi Donostia (Ezker Anitza-IU, Equo eta independenteek osatutako plataforma) udal-taldeko zinegotzi Loïc Alejandrok gogorarazi du hiritarrekin elkarrrizketatzea dela Hirigintzako eta Eraikitako Ondarea Babesteko Plan Berezia berrikusteko prozesuaren barruko alderdi inportante bat. Alejandrok azaldu duenez, gaur goizean, udal-talde politikoek Hirigintzako zinegotziarekin, Hirigintza Saileko zuzendariarekin eta hainbat pertsonarekin (planaren berrikuspenerako batzorde teknikoaren zenbait kiderekin) bilera egin dute. Izan ere, 2009ko planeko elementu […]\nIrabazi Donostiak donostiarrei San Sebastian Egun ona, eraso-sexistarik gabekoa, opa die.\nBy Irabazi Donostia on 19 de urtarrila de 2017\nIrabazi Donostia (Ezker Anitza-IU, Equo eta independenteek osatutako plataforma) udal-taldeko zinegotzi Amaia Martin eta Loïc Alejandrok donostiarrei San Sebastian Egun ona, eraso-sexistarik gabekoa, opa die. Irabazi Donostiako zinegotziek donostiarrei mezu bat helarazi diete. Mandatuak bi helburu ditu: batetik, donostiarren jairik herrikoi eta maitatuena giro onean ospa daitekeela erakustea; eta, bestetik, jaietan, jarrera sexistak baztertzea posible dela frogatzea. Bigarren helburuaren harira, […]\nIrabazi Donostiak eskatzen du Donostiako Hizkuntza Eskola Ofizialean euskara ikasteko leku gehiago egon daitezela\nBy Irabazi Donostia on 19 de abendua de 2016\nIrabazi Donostia (Ezker Anitza-IU, Equo eta independenteek osatutako plataforma) udal-taldeko bozeramaile Amaia Martinek jakinarazi du bere taldeak mozio arrunt bat aurkeztu duela, biharko, abenduaren 20ko, udalbatzarrean eztabaidatzeko. Mozioak Donostiako Hizkuntza Eskola Ofizialean euskara ikasteko leku gehiago egotea du helburu. Martinen arabera, euskararen ikasketa eta erabileran aurreratzeko, ezinbestekoa da erakundeek baliabide beharrezkoak ematea, euskara ikasi nahi duten herritar guztiek ikasteko aukera […]\nIrabazi Donostiak errepikatzen du Anoetako birmoldaketan gardentasun falta dagoela\nBy Irabazi Donostia on 14 de abendua de 2016\nIrabazi Donostia (Ezker Anitza-IU, Equo eta independenteek osatutako plataforma) udal-taldeko zinegotzi Loïc Alejandrok bere taldearen salaketa berretsi du. Salatzearen arabera, Anoetako birmoldaketan, baita bere finantzaketan ere, gardentasun falta dago. Gardentasunik ezaren harian, Alejandrok errepikatu du udal-gobernuak, EAJ eta PSE-EEren arteko koaliziokoak, azpimarratzen duela lanek ez dutela diru-kutxa publikoetan inolako kosturik izango. Baina Irabazi Donostiako zinegotziaren arabera, udal-gobernuak azpimarratutakoa ez da […]\nBy Irabazi Donostia on 2 de abendua de 2016\nIrabazi Donostia udal-taldeko (Ezker Anitza-IU, Equo eta independenteek osatutakoa) zinegotzi Amaia Martin eta Loïc Alejandrok Euskararen Nazioarteko Eguna, ospatuko dute. Biek, horretarako, abenduaren 3an, Donostiako Udalak eguna ospatzeko ekitaldian parte hartuko dute, betiere euskararekiko konpromisoa erakutsiz. Euskararen Nazioarteko Egunaren harian, Martin eta Alejandrok jakinarazi dute Irabazi- Donostiak mozio bat erregistratu zuela urrian, abenduaren 3a Euskadin jaieguna izan dadila eskatzeko. Horrela, […]


Hitza Hartu - Albisteak - Usurbil\nUdalberriko bigarren zenbakiko idatzia\nDesioen eta asmo onen bolada izaten da urte hasiera. Bizitzak kolore biziagoa har dezan opa izaten diogu elkarri. Kolore osasuntsuagoa eta alaiagoa desio dizuet nik ere, 2018 hasiberri honetan.\nBadakigu, ordea, bizimodua ez dela berez aldatzen. Dena ez dago gure esku, baina oker geundeke guretik ezer jarri gabe egoerak aldatuko direla pentsatuko bagenu. Geronen baitatik hasita, inguruan eta jendartean eragin eta inplikatu beharra daukagu, errealitatea ulertu, aldarazi eta hobetzeko.\nErabaki hori hartu dute aginagarrek. Azaroan egindako herri batzar batean ideia sortu, abenduan forma eman, eta urtarrilean abiatzera doa Aginagaren antolamendu urbanistikoa jorratuko duen lantaldea, aginagarrez eta udal ordezkariez osatua. Ez da eginkizun samurra: Aginaga bizigarriagoa eta atseginagoa nola antolatu, horra hor galdera nagusia. Nola egokitu behar ditugu herri-espazioak eta mugitzeko aukerak? Nola aktibatu eta goxatu behar dugu Aginagako herri-bizitza?\nEz gara hutsetik abiatzen. Usurbil osoko Plan Orokorra idazten ari garen honetan, badugu aurretik landutako diagnostikoa, eta Mugikortasun Planean ere proposatu dira zenbait ekintza urbanistiko. Baina, horiek horrela izanagatik, sekulako balioa du aginagarren eta udalaren artean egitera goazen lanketak. Denon artean erabaki behar baitugu, interes publikoa lehenetsiz, nolako Aginaga nahi dugun.\nParte-hartzea eta inplikazioa dira, udalaren ustez, aurrera egiteko motor sendoenak. Garai hauetan, batzuek “gobernantza-eredu berriak”, “administrazio irekia”, eta horrelako hitz potoloak darabiltzate hitzetik hortzera. Esan bai, baina gero herritarrei hitza ukatzen diete. Hala gertatu da autobus-zerbitzuaren aurreproiektuan, esate baterako; eta, zer esanik ez, hondakinen auzian.\nGoitik inposatutako politikei stop esan, eta behetik gorako dinamikak indartzeko proposamena da oraintxe ezagutzera eman den Hitzartu prozesua ere. Hondakin-politiken eta errauste-plantaren gaian, zenbat aldiz eskatu ote dugun herritarron borondatea entzuteko eta errespetatzeko! Horra bada, 2018an beste aukera bat izango dugu azken hitza eta epaia herritarrek dutela aldarrikatzeko.


Bouée (Loira Atlantikoa) - Wikipedia, entziklopedia askea.\nBouée (Loira Atlantikoa)\n47°19′15″N 1°54′36″W / 47.3208°N 1.91°W / 47.3208; -1.9147°19′15″N 1°54′36″W / 47.3208°N 1.91°W / 47.3208; -1.91\nSavenay, Cordemais, Frossay, Lavau-sur-Loire, Malville eta Le Pellerin\n1.019 (2019ko urtarrilaren 1a)\n510 (%50) 481 (%47.2)\nBouée (,, frantsesez eta ofizialki: Bouée) bretainiako udalerria da. Administratiboki Frantziako Loira Atlantikoa departamenduan dago, Loirerria eskualdean. 2013an 812 biztanle zituen.\n2007an Bouée udalerrian erroldatutako biztanleak 812 ziren. Familiak 302 ziren, horien artean 52 pertsona bakarrekoak ziren (16 bakarrik bizi ziren gizonak eta 36 bakarrik bizi ziren emakumeak), 93 seme-alabarik gabeko familiak ziren, 129 seme-alabak dituzten bikoteak ziren eta 28 seme-alabak dituzten guraso-bakarreko familiak ziren.\n2007an 323 etxebizitza zeuden, 301 familiaren etxebizitza nagusia ziren, 14 bigarren erresidentzia ziren eta 8 hutsik zeuden. 314 etxeak ziren eta 5 apartamentuak ziren. 301 etxebizitza nagusietatik 260 bere jabearen bizilekua ziren, 32 alokairuan okupaturik zeuden eta 8 doan lagata zeuden; 2 etxek gela bat zuten, 26 etxek bi zituzten, 34 etxek hiru zituzten, 75 etxek lau zituzten eta 163 etxek bost zituzten. 235 etxek euren parking plaza propioa zuten azpian. 99 etxetan ibilgailu bat zegoen eta 184 etxetan bat baino gehiago zituzten.\nBouée udalerriko biztanleria-piramidea 2009an .\n2007an lan egiteko adina zuten pertsonak 540 ziren, horien artean 426 aktiboak ziren eta 114 inaktiboak ziren. 426 pertsona aktiboetatik 387 lanean zeuden (218 gizon eta 169 emakume) eta 39 langabezian zeuden (19 gizon eta 20 emakume). 114 pertsona inaktiboetatik 39 erretiraturik zeuden, 36 ikasten zeuden eta 39 "bestelako inaktibo" gisa sailkaturik zeuden.\n2009an Bouée udalerrian 319 unitate fiskal zeuden, 862 pertsonek osaturik. Pertsona bakoitzeko diru-sarrera fiskalaren mediana urteko 18.340 euro zen.\n2007an zeuden 26 komertzioetatik, 1 bestelako produktu industrialen fabrikazioko enpresa zen, 10 eraikuntza enpresak ziren, 5 ibilgailuen saltze eta konpontze enpresak ziren, 5 ostalaritza eta jatetxe enpresak ziren, 2 higiezinen enpresak ziren, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 14 zerbitzu publikoetatik, 3 margolariak ziren, 3 zurginak, 1 iturgina, 1 ile apaindegia, 1 albaitaria, 4 jatetxeak eta 1 higiezinen agentzia.\n2000. urtean Bouée udalerrian 28 nekazaritza-ustiategi zeuden, 826 hektarea erabiltzen.\nCordemais (4,1 km)\nLavau-sur-Loire (4,5 km)\nSavenay (5,2 km)\nMalville (5,7 km)\nLa Chapelle-Launay (7,4 km)\nFrossay (8,7 km)\nPrinquiau (8,9 km)\nLe Temple-de-Bretagne (9,0 km)\nMultimedia: Bouée (Loire-Atlantique)\nBNF: 15260188z (data)


Udalak bi lokal utzi dizkie Goierriren saskibaloi taldeari eta txirrindulariei - Goierriko Hitza : Goierriko Hitza\nUdalak bi lokal utzi dizkie Goierriren saskibaloi taldeari eta txirrindulariei\nGoierri kirol elkartearen txirrindularitza sailari Gurutze Gorriak Aparizio auzoan zuen eraikina utzi dio. Saskibaloi taldearen lokala alde zaharrean dago, Iparragirre kaleko 26. zenbakian\nUrretxuko Udalak bi lokal utzi dizkio Goierri kirol elkarteari, herriko hainbat gune biziberritzeko egitasmoaren barne. Lokal horietako bat saskibaloi sailak erabiliko du eta bestea txirrindularitza sailak. Saskibaloi sailaren lokala alde zaharrean dago: Iparragirre kaleko 26an. Txirrindularien lokala, berriz, Aparizio auzoan dago: udalak Gurutze Gorriak erabiltzen zuen eraikina utzi die.\nTxirrindularien egoitza berria 1978an eraiki zen eta azken urte hauetan ez da erabili. Goierriren txirrindularitza sailak autoak eta materiala gordetzeko eta bilerak egiteko erabiliko du.\nUrretxuko Udala Aparizio auzoa biziberritzen ari da. Horretarako, Gurutze Gorriaren lokalari erabilpen berri bat emateaz gain, bizilagunei etxebizitzetako fatxadak margotzeko laguntzak eman dizkie eta argiteria berritu du. Gainera, parkea eta espaloiak berrituko ditu, Gipuzkoako Foru Aldundiak errotonda bat egingo du eta Telleria enpresak Irimo bota du eta pabiloi berriak egingo ditu.\nSaskibaloi sailaren lokalari dagokionez, arropa gordetzeko eta bilerak egiteko erabiliko dute. Sail honetako arduradunek lokal baten premia handia zuten, guztira 260 jokalari inguru baitituzte.\nUrretxuko Udala alde zaharra biziberritzeko ahalegina ere egiten ari da eta hutsik zeuden hainbat lokal utzi dizkie herriko elkarte ezberdinei. Horien artean artisauak eta merkatariak daude. Horretaz gain, Iparragirre kaleko arkupea apaindu du, orma batean Iparragirrerekin lotutako irudiak jarri ditu eta plazan zaharberritze lanak egin ditu.\nUdalak beste elkarte batzuei ere lokalak utziko dizkie, beti ere toki estrategikoetan badaude eta herriko gune zehatz batzuk biziberritzeko balio badu. Udalaren ustez, oso formula egokia da lokal huts asko dauden tokietara jarduera erakartzeko eta gainera egin beharreko inbertsioa oso txikia da.


Haurtxoen aldagailuak: nola aukeratu egokiena | Consumer\nHaurtxoen aldagailuak: nola aukeratu egokiena\nEgun dauden bariatzaile ugariek familien beharretara eta aukeretara egokitzeko aukera ematen dute\nHaurtxoaren haur-oihala aldatu egiten da umea ondu bitartean, jaioberriak hamar bat pixoihal erabiltzen baititu egunero. Pixoihala aldatzeko unea txikia da, eta hori egiteko leku bat behar du. Artikulu honek haurtxo-aldagailu egokiena nola aukeratu jakiteko gako batzuk eskaintzen ditu: zein tamainatatik da egokiena, etxean dagoen espazio fisikoaren arabera, segurtasuna, kokapena eta jaioberria entretenitzeko gertu dauden jostailuak izateko aukera kontuan hartuta.\nPixoihala aldatzea, bainua bezala, “higiene-uneak izateaz gain, gurasoek gurasoen mimoak eta zainketak sentitzeko aukera ezin hobea da, Espainiako Pediatria Elkartearen (AEP) gurasoentzako gida praktikoan” deskribatzen den bezala. Hori dela eta, haurtxo baten hazkuntzan falta diren artikuluetako bat da aldagailua.\nHaurtxo-trukatzaileen motak eta ezaugarriak\nMota askotakoak daude, familia guztien beharretara eta aukeretara egokitzen direnak. Komeni da aldez aurretik jakitea zer aldaera dauden egokiena aukeratzeko, dirua modu okerrean gastatzea saihesteko.\nAldagailua aukeratzeko gai garrantzitsuenetako bat etxean dagoen espazioa da. Altzari aldatzaileak leku asko hartzen dute, eta, oro har, tiraderak edo biltegiratzeko konpartimentuak ere badituzte. Etxe zabala edo leku librea dagoenean bakarrik dira gomendagarriak. Kontuan izan behar da, halaber, aldagailua nahiko denbora laburrean erabiltzen dela; beraz, hobe da etxeko altzariei pieza berririk ez jartzea.\nEtxe txikietarako edo leku gutxi duten egonaldietarako, aukera ona da aldagailu eraisgarriak, merkataritza-guneetako zerbitzuetan daudenak bezalakoak. Erabiltzen ez direnean, altxatu egiten dira eta ia ez dute lekurik horman.\nBeste aukera praktiko bat bainuontzi aldatzaileak dira, hau da, haurrentzako bainuontziak, gainean tapa jartzean aldagailu bihurtzen direnak.\nAzkenik, aldagailu eramangarria ere erabil daiteke. Aldagailurik oinarrizkoena da, edozein gainazaletan berma daitekeen koltxoi txiki bat. Puzgarriak ere badaude. Edonora eraman ahal izateko, pixoihala aldatu behar den bakoitzean zabaldu eta antolatu behar da. Baina aukera ona da etxebizitza txikietarako.\nHaurraren aldagailua eta segurtasuna\nBeste kontu garrantzitsu bat aldaketaren segurtasuna da. AEParen Gidak adierazten duenez, “aldagailuek legez ezarritako segurtasun-arauak bete behar dituzte, umeak ez dezan biratu eta erori edo hatzak zulatu, trukagailuaren hutsuneekin edo tapekin”. Halaber, adierazi du, aldagailuak gurpilak baditu, “irristatzeak saihesteko balazta” izan behar duela.\nZenbait aldagailuk alboko ertzak dituzte, txikia erortzeko arriskua gutxitzeko, baina ez hainbeste helduaren zeregina oztopatu eta aldatu behar duen pertsona. Nolanahi ere, AEPak zehazten duenez, “haurtxoak ez du inoiz aldagailuan bakarrik egon behar, zainduta ez badago erori baitaiteke”. Istripua gerta dadin, nahikoa da axolagabekeria.\nHormari itsatsitako aldagailu eraisgarrien kasuan, funtsezkoa da eustea egokia dela, batez ere kontuan hartuz umea pisua hartzen joango dela, eta baliteke pixoihalak erabiltzea hiru urte bete arte.\nNon jarri aldatzeko gailua\nErosotasuna ez da handia, bai haurtxoarentzat bai pixoihala aldatu behar duten helduentzat. Jaioberriak egunean hamar aldiz egitea eskatzen du. Erritmo horretan, aldaketa bakoitzeko bost minutu inguru kalkulatzen badira, haurraren bizitzako lehen hilabetean haurrak 25 ordu igaroko ditu aldaketaren gainean, hau da, lehen 30 egunetan baino gehiagotan, eta gurasoek (edo zaintzen duten pertsonek) bertan. Horregatik, oso garrantzitsuak dira aldatzeko altuera eta altuera. Erosoak izan daitezen saiatu behar da, jarrera txarrak hartzera behartu gabe.\nAldagailua jartzeko lekua (edo haurtxora aldatzeko lekua, aldagailu eramangarria bada) ere faktore garrantzitsua da. Erraz mugitzeko moduko lekua izan behar du, eta ordezko pixoihalak eta txikiarentzako arropa beti hurbil eduki behar ditu.\nTenperaturak, gainera, atsegina izan behar du, 25 ºc ingurukoa. Hotz handiko garaietan, bero-lanpara bat ere konekta daiteke, eta haurra aldatzen den bakoitzean aktibatu. Jakina, lanpararen eta haurtxoaren arteko segurtasun-tartea errespetatu behar da.\nHaurtxoa entretenitzeko jostailuak\nHaurtxoaren hazkuntzak eskatzen duen bezain pronto, pixoihala denbora gutxian ikasten den artea da. Hori dela eta, minutu gutxitan konpon daiteke. Eta haurrek ez dute arazorik izaten denbora hori berritasunik gabe pasatzeko. Baina, edozein arrazoi dela medio, haurra haserre edo haserre badago, ona da inguruan jolasteko zenbait jostailu hurbil izatea: txintxirrin batetik edo hozkatzaile batetik zintzilik dagoen mugikor bat, haren gainean jarri ahal izateko. Jostailu horiek ez dira entretenimendu hutsa, bizitzako lehen hilabete garrantzitsu horietan garapena errazten duen estimulu bat baizik.\naldagailu erosotasun mueble-eu pañal-eu portátil-eu segurtasun


Izarne Lizaso: «Denbora betetzeak zerikusia du bizitzari zentzua ematearekin» | Bizigiro | Berria\nIzarne Lizaso. Psikologoa\n«Denbora betetzeak zerikusia du bizitzari zentzua ematearekin»\nIzarne Lizaso EHUko Psikologia Fakultatean irakaslea da (Errenteria, Gipuzkoa, 1973), eta tesia egina du erretiratuen profil berrien inguruan. Haren arabera, «erretiroa aurreko urteen jarraipen bat da», eta «oker larria» da denek behar berberak dituztela pentsatzea. «Pertsonalizatu egin behar dira egoerak».\nAdineko askok erretiratutakoan ez dute jakiten zer egin denbora librearekin. Zergatik?\nEz delako egon aukerarik ordura arte gelditzeko eta pentsatzeko: «Nik zer nahi dut? Zer gustatzen zait?». Beharretan oinarritu da pertsona. Eguneko ordutegia antolatuta egon da, eta, orain, agian, lehenengo aldiz ez dauka lotura hori. Denontzat daude aukerak gaur egun. Gizarte zerbitzuek edo elkarteek ekintza asko eskaintzen dituzte; ikusi behar dena da zein diren bakoitzaren ibilbide horrekin zentzua dutenak.\nBelaunaldien artean aldaketa bat nabari da...\n75 edo 80 urte dituztenek ez dute zerikusirik orain erretiratzen direnekin. Soslai berria da: botere ekonomiko altuxeagoa dute, ikasketa maila handiagoa, bidaiatzeko aukera izan dute, teknologia berriekin ere ohituta daude... Hor badago aldaketa kualitatibo garrantzitsu bat. Belaunaldi honek gehiago exijitzen du; aurrekoa pasiboagoa izan da.\nGizakiak, oro har, denbora librea betetzeko behar bat du. Nondik dator behar hori?\nDenbora betetzeak zerikusia dauka bizitzari zentzua ematearekin. Bati gauza bat gustatuko zaio, eta beste bati, beste bat; baina, azkenean, beti bilatze prozesu batean dago gizakia.\nZer gertatzen da ez badago ezer egiteko?\nGerta daiteke besteen beharren arabera bizitzea. Hor badago pelikula bat: Gianni e le donne. Protagonista erretiratu bat da, eta emazteari gosaria prestatzen dio, bizilagunaren txakurra paseatzen du, ama ere zaintzen du... Haren bizitzaren ardatza besteak dira, eta haren bizitzak ez du inolako protagonismorik. Erretiratuaren irudi hori hor dago: rolik gabe gelditzen da lana bukatu duelako. Baina ez da hori erretiratu guztien egoera. Horregatik desberdindu behar da; adinekoen artean desberdintasun handiak daude.\nLana utzitakoan, autoestimu arazoak ohikoak dira?\nIkusi behar da bakoitzarentzat lanak zenbaterainoko garrantzia izan duen, eta zer esanahi izan duen bere bizitzan. Langile garen bitartean, identitatea ogibidearekin erlazionatuta dago, eta, erretiratzean, guztiak erretiratuak izendatzen dira. Batzuentzat, egoera hori galera inportante bat da; beste batzuk desiratzen daude erretiratzeko. Bakoitzaren momentu horretako sare familiarra, soziala, baliabide ekonomikoak, osasuna, itxaropenak... izan behar dira kontuan.\nGero eta ohikoagoak dira adinekoentzat aisialdi ekintzak. Lagungarri dira erretiratuentzat?\nErabat. Azken urteetan, aurrerapen handiak izaten ari dira. Lehenago bazen balorazio indibidual bat: erretiratzen den pertsona horren kasua berea da. Orain ikuspegia kolektiboagoa da.\nArazo bat baino gehiago izan ohi dituzte adinekoek. Besteak beste, alargun gelditzea.\nAlargun gelditzen dena batez ere emakumea da. Emakumeen kasuan, oro har, joera gehiago dago harreman sozialak izateko. Baina, gizonezkoen kasuan, askotan, bikotekidea hiltzean bakardade sentsazioa inportantea izaten da. Aukera baldin badauka, pertsona horrek gustuko ekintza baten bidez beste pertsona batzuekin harremanetan egoteko, kirola egiteko, paseo bat emateko... Aitzakiak dira, zeharka, beste helburu batzuk lantzeko.\nHain nabarmena da jarrera ezberdin hori?\nAdineko hauek, normalean, bizitza osoa egin dute elkarrekin. Hori ere desagertuko da. Gizonezkoa lanean erretiratu da, baina emakumeak etxean lotura handiagoa izan du. Etxeak esan nahi du seme-alabak, familia, bizilagunak, auzoa... Lotura hori sendoagoa dute emakumeek, eta gizonezkoek ez hainbeste. Baina bakoitzaren ibilbideagatik, ez besterik. Eta emakumea alargun gelditzen denean, autonomoa da, ez du gizonezkoaren beharrik funtzionalki aurrera jarraitzeko. Baina gizonezkoaren kasuan, ez da bikotekidea galtzen duela eta ez dakiela etxean janaria prestatzen; badu gabezia bat, bere emaztearekin konparatuta, sare sozial hori ez duelako hainbeste landu. Eta bakardadea horregatik diot inportanteagoa dela.\nBatzuei adinekoen ekintzak umekeriak iruditzen zaizkie.\nBakoitzaren araberakoa da hori. Orain irekia dagoen pertsona batek, ekintza ezberdinak probatzen dituenak, beti izan du izaera hori. Baina pertsona bat izan baldin bada etxekoiagoa, ez hain trebea sozialki harremanetan eta nahiago izan badu bakartasunean egon, agian ez du beharrik sentitzen horrelako ekintzetan parte hartzeko. Ibilbide horiek errespetatu egin behar dira; ez da bat hobea bestea baino.


Alazne Apalantza: "Gernu ihesa ez da soilik erditu diren emakumeen arazoa" - Urola Kostako Hitza : Urola Kostako Hitza\nAlazne Apalantza: "Gernu ihesa ez da soilik erditu diren emakumeen arazoa"\nGernu ihesari buruzko tabu handia dagoela uste du Apalantza fisioterapeutak: "Emakumeon arazoa delako". Prebenitzeko biderik onena gaiaz hitz egitea eta norbere gorputza ezagutzea dela uste du. Errezildarrari elkarrizketa egin diote 'Berria' egunkarian.\nAlazne Apalantza artxiboko irudi batean.\nAlazne Apalantzak kontsulta itxi eta desinfektatu behar izan du koronabirusagatik (Errezil, Gipuzkoa, 1985), eta, anabasaren erdian, ia ahantzi egin zaio gernu inkontinentziaren eguna igaro dela: martxoaren 14an izan zen, justu Hego Euskal Herrian konfinamendua ezarri zutenean. Fisioterapeuta da Apalantza, eta Tolosako Emeki osasun eta zaintza gunean egiten du lan, psikologo, hezitzaile, emagin, pediatra eta nutrizionistekin batera. Emakumeen osasunean espezializatuak daude: “Etapa ezberdinetan laguntza fisiko eta emozionala ematen diegu”.\nHainbat motatako inkontinentziak daude, eta kausa ezberdinak dituzte. Gehien ikertu dena esfortzuan metatzen den gernu ihesa da: izan daiteke kirola, inpaktuak, saltoak, korrika, pisuarekin saltoak egitea… Baina baita eztul eta doministiku egiten dugunean ere, edo barre asko egitean. Zoru pelbikoaren funtzio garrantzitsu bat da organoak bere lekuan mantentzea funtzio egoki bat izan dezaten. Inkontinentzia funtzionaltasun gabezia bat da: zoruak ja ez ditu organoak eusten esfortzuetan, eta esfinterraren funtzioari kalte egiten dio.\nJarraitu elkarrizketa irakurtzen, Berria.eus-en.


Gloria Estefan (Habana, Kuba, 1957) abeslaria da. Jatorriz kubatarra, estatubatuar hiritartasuna hartu zuen. 1960an, Miamira aldatu eta musika ikasten hasi zen. 1980ko hamarraldian lortu zuen ospea, Miami Sound Machine taldeko abeslari gisa, baina bakarka egindako lanarengatik da, batez ere, ezaguna. 1989an grabatu zuen bakarkako lehen diskoa, eta harrezkero grabatutakoekin hainbat sari irabazi ditu; Zazpi Grammy sari irabazi ditu orain arte. Dinamismo handiko interpretea da; gaztelaniaz eta ingelesez abesten du, eta bere lanetan erritmo latinoak eta Estatu Batuetako pop musikakoak bateratzen ditu. (eu)\nGloria Estefan (eu)


Kanpoko gizakia baino barnekoa diziplinatzen askoz ahalegin handiagoa egin behar dugu, espirituak hezurrek baino lan handiagoa ematen baitu.\nAlbergue Turístico (Erromesak ongi etorriak. Mikrouhin labea soilik. Taldeentzako catering zerbitzua. 56 ohe) Tel: 943 780 500\nPrestamen-otoitzaren garrantzia azpimarratzen jarraitzen dugu, gure barne erromesaldiaren funtsezko helburua baita. Gogora dezagun hitzen batean edo uneren batean “hondoa” ukitzen bada, hobe dela aurrerago ez jarraitzea, baizik une espiritual horretantxe gelditzea, sakontasun horrek hitz egin diezagun. Gaur, otoitzean denbora tarte luze bat hartzea gomendatzen da Arantzazuko santutegira iritsitakoan, Ignaziok egin zuen bezalaxe. Esker onezko otoitza, gure bizitza osoarengatik, orain arte jaso ditugun dohainengatik, eta ez ahaztu azkena, ez baita txikia hemen egon ahal izatea!\nJauna, zure Maitasuna nire bizitzan sentitzeko grazia eman diezadazun nahi nuke, eskerrak emateko ekintza sakon baten bidez.\nArantzazuko Andre Mariaren santutegira hurbiltzen goazen bitartean, bigarren eguna hartuko dugu, otoitzean, gure zoriontasun historian sakontzeko. Ibilian eta otoitz eginez, gure grazia eta ontasunen historiaren uneak gogoratuko ditugu, batez ere, une honetan gure bizitzan inflexio-puntu gisa bizi izan ditugunak. Izan al ziren uneren batzuk, erabaki garrantzitsuren bat, Jainkoaren presentziarekin batera hartutakoa edo estualdi handiko uneak Harekin gaindituak? Izan al ziren, agian, uneren batzuk, Jainkoa ez zegoela sentitutakoak? Jainkoa ezin zela presente egon uste genezakeenak? Baina Hura beti hor egon zen, Lagun onena bezala, Aita seguru bat bezala, Ama samur bat bezala. Manten ditzagun bihotzean une hauek guztiak eta senti dezagun, gure iragan bizitzako pertsona eta gertakizunekiko esker onez betetzen gaituela: Jainkoa beti ari da lanean gure inguruan. Zergatik ez aurkeztu une eta pertsona hauek guztiak Jainkoari eta eskerrak eman guzti-guztiei Haren esku eta Haren beso izan direlako?\nOtoitzean hausnartutakoaren lapurpena egin, Mariarekin seme edo alaba batek bere amarekin hitz egingo lukeen bezala hitz eginez. Orain, bere santutegitik gertu gaudenez, egindako bide-zati honetan aurkitutako puntuez hitz egin berarekin.\nOso aldapa handiko igoera du eta ia bide guztian bizikletari bultzaka joan beharra dago. Beharbada hobe da Arantzazura Oñatitik joatea, bide hau luzeagoa da, baina errazagoa ere bai igotzeko. Gainera, ez dago argi Parke Naturaletik bizikletaz igarotzerik dagoen, motordun ibilgailuekin igarotzerik ez baitago. Oinez doazenentzat, neguan oso kontuz ibili beharreko tokia da eta elurra egindakoan ez joatea hobe da.\nZumarraga: Km 0.\nLegazpiko eliza: Km 5,1.\nUrtegia: Km 11,2.\nBiezkornia mendatea: Km 16,6.


Afganistan, muturreko erronkak erizainek kontatuta Larrialdi Zuzena\nErizainek Afganistango dramari buruz hitz egiten dute. Azken hilabetean, Erizainen Nazioarteko Kontseilua (ICN) Afganistango Erizainen Elkartearekin (ANA) harremanetan egon da herrialdeak ziurgabetasun bizia eta erizainei eta osasun sistemari eragiten dien kezka larriak bizi dituen garaian.\nJoan den astean, Howard Catton ICNko zuzendari nagusiak Afganistango erizainen buru talde batekin zuzenean hitz egiteko aukera izan zuen bideo dei baten bidez. Cattonek elkartasun eta laguntza mezuak helarazi dizkio berriro Annette Kennedy ICNko presidenteari eta ICNko zuzendaritzari.\nICNko presidentearen mezu argia honakoa zen: Afganistanen, munduko beste leku guztietan bezala, erizain guztiek, emakumezkoek zein gizonezkoek, indarkeria eta diskriminazioetatik babestu behar dutela eta ingurune seguru batean lan egin behar dutela, beren giza eskubideen zati gisa.\nDeialdiko ANAko erizainen buruek esan dute mezu hauek harrera ona izan dutela eta Afganistango erizainek garrantzitsua dela jakitea mundu osoko erizainak haietan pentsatzen ari direla.\nEuren azken esperientziak partekatu eta istorioak kontatu nahi zituzten, erizainek, batez ere emakumezko erizainek, izugarrizko egoera zail honetan zehar nola eragiten duten erakusten duten istorioak.\nErizainek Catton jaunari esan zioten talibanen erregimen berriaren ziurgabetasun maila altuak estresa areagotzen duela jada presiopean dagoen osasun sistemari; COVID-19ri eta azken gertakariek eragindako eten larriei aurre egiteko borrokan ari dena.\nPandemiaren garaian, erizain trebatuen faltak, batez ere zainketa intentsiboetako unitateetan, erizain askok trebetasun tekniko aurreratuak ez zituztenez, aurrean dituzten erronka larriak areagotu ziren.\nAfganistango erizainen buruzagiek beldurra adierazi zuten azken asteetan nazioarteko laguntza erretiratzeak jada herrialdeko txiroenetara jotzen ari denez, zenbait elikagaien eta sendagaien urritasuna duten zenbait erkidegoren berri eman zuten.\nJakinarazi dutenez, Kabul hiriburuan ere botiken prezioen igoera dago farmazia pribatuetan nazioarteko finantzaketa agortu ahala.\nGaineratu zuten herrialde osoko 2,000 osasun-instalazioak, Munduko Bankuak eta nazioarteko beste finantzatzaile batzuek lagunduta, arriskuan daudela finantzaketa gelditzen bada, herrialdean eragin katastrofikoa izanez gero eta osasun arloko profesional asko langabezian uzten badituzte.\nZenbait erizainek Afganistandik alde egin dute talibanek herrialdearen kontrola hartu eta gero, garun ihesa eta geratzen diren erizainen gaineko presioa areagotuz.\nANAk erizain horiek jasotzen dituzten herrialdeek laguntza eta osasun sistemetan txertatzeko eskatu zien.\nAzpimarratu dute Afganistanen jarraitzen duten erizain gehienek, batez ere emakumezko erizainek, izango duten ala ez kezkatzen dutela lanpostu etorkizunean edo soldatak jasoko dituzte.\nErizainetako batek esan zuen: "Afganistango gobernua erori zenetik, ziurgabetasunarekin bizi gara, ez dakigu bihar zer gertatuko den, ez dakigu zer gertatuko den hurrengo orduan"\nEsan zutenez, talibanek egonkortasun maila sortuz, bere gobernua iragarri izana positiboa izan zen arren, kezkagarria zen Osasun Publikoko ministro berria iragarri ez izana eta politikak egitean emakumerik ez egotea.\nErizainen% 10-20 soilik emakumezkoak diren herrialdean, beldurra dago emakumeei hezkuntza aukerak ukatuko zaizkien eta beren lanetik kanpo behartuko dituzten.\nDeialdiko erizainetako batek esan zuen: '20,000 erizain inguru dauzkagu Afganistanen, horietatik 5,000 inguru gobernuko ospitaleetarako eta gainerakoak erakunde pribatuetan lanean ari direla.\nBaina asko lanik gabe daude eta, Afganistanen, erizainentzako goi mailako hezkuntzarako aukera gutxi dago.\nZaila da diplomatuak dituzten erizainek lizentziatura lortzea, eta lizentziatura dutenek masterra lortzea.\nErizain emakumezkoek egoera bereziki zaila izaten dute azken gertaerek areagotu dezaketen aukera faltarekin ".\nTalibanen gobernuak emakumezkoen osasun langileak lanera doazela esan duen arren, ANAko ordezkariek Catton jaunari esan diote egoera argia dela eta ospitaleetako frogek iradokitzen dute gaixo batzuek ez dituztela emakumezko erizainak onartzen.\nAfganistan: jakinarazi dute ospitale bateko gaixo talde batek erizainei lan egin behar ez dutela esan diela\nBeste kasu batean, emakumezko erizainak larrialdi unitate batetik ihes egin zuten, beldurtuta zeudelako soldadu armatuak ospitale bateko geletara sartu ondoren, gaixoak beldurtuta.\nGarapen oso positiboa izan da Afganistango Erizainen eta Emaginen Kontseiluak (ANMC) oraindik erizain gehiago erregistratzea lortzen duela, helburu argiak ezarriz eta gogor lan eginez erizainen erregistroaren sistema funtzionatzen jarraitzeko.\nICNko zuzendari nagusiak esan du ANA eta ANMC goraipatu behar direla lanbidearen funtsezko gaiei erantzuteko estrategiak garatzeagatik, besteak beste, hezkuntzarako sarbidea, gaitasuna areagotzea eta erizaintza zerbitzua normalizatzea.\nBuruzagi erizainek ICNren laguntza etengabea eskatu zuten eskubideen, generoaren, karreraren garapenaren, hezkuntzaren eta lidergoaren alde.\nNazioarteko erizainen komunitateari Afganistanen goi mailako heziketaren alde egiten eta babesten jarrai dezaten eskatu zioten, lizentziaturak, masterrak eta doktoregoak barne.\nDeialdian dauden erizain afganiarrek Osasunaren Mundu Erakundeari (OME) eskatu zioten goi mailako hezkuntzako lineako prestakuntza programak aurrera eramateko herrialdearen hutsunea betetzeko eta erizaintzako bekak emateko.\nMundu mailako erakundeei eskatu zieten Afganistango erizainak gonbidatzeko herrialdeko erizaintza maila hobetzeko nazioarteko erizaintzako konferentzietan parte har dezaten.\nCatton jaunak erantzun zuen erizainen buruzagiei ziurtatuz ICNk ziurtatuko zuela Afganistango erizainek azaroan ICNren kongresu birtualean parte har zezaketela, beste parte-hartzaileei zuzenean zuzendu ahal izateko eta beren istorioak partekatzeko.\nICN OMErekin harremanetan dagoela eta nazioarteko agentzien bidez lanean jarraituko duela gaineratu du Afganistanen lanbidea laguntzeko.\nAzkenik, Cattonek eskerrak eman zizkien deian egindako erizainei, ANArekin harreman estua mantentzearen balioa azpimarratu baitzuen eta ICN familia osoaren laguntza etengabea eskaini zuen garai konplexu eta ziurgabe honetan.\nAfganistan, talibanak Panshir bailaran sartu dira: Anabako Larrialdietako Ospitalera iritsi da


Hot Dip altzairu galbanizatua plaka\nAleaziozko altzairu galbanizatuzko xafla\nOngi etorri eskaera egitera!\nOporrak igaro ondoren, normaltasunera itzuli gara lanari dagokionez. Ongi etorri eskaerara, garaiz antolatuko ditugu. Bide batez, gure produktu nagusiak bobina galbanizatuak, aurrez pintatutako xaflak, altzairuzko hodiak eta hotz ijeztutako plakak dira.\nUdaberriko jaia zoriontsu lagun guztioi!\nArtikulu hau irakurtzen duten guztiei opa diezue Txinako Urte Berri On eta Datorren urterako onena. Bobina galbanizatuak, aurrez pintatutako bobinak eta altzairuzko tutuak behar dituen edonorekin harreman kooperatiboa ezarri nahi nuke. Zorte on urte berrian!\nCowid-19 epidemiaren eragina dela eta, bidalketa ez da egokia\nCowid-19 epidemiaren eragina dela eta, gure lehengai batzuk eskas daude. Xingtaiko (Hebei probintzia) izandako epidemia dela eta, gure lehengai batzuk ezin dira garraiatu, beraz, bidalketa ez da egokia, ulertu mesedez. Uste dut zuek guztiok batera egindako ahaleginarekin ...\nAstero: Txinako altzairu-fabriken altzairu-inbentarioak% 6,3 handitzen dira\nUrtarrilaren 13tik aurrera, galdetutako altzairutegietan armagintza, alanbre-hagaxka, hotz ijeztutako bobina eta plakatako bost izakinak 5,8 milioi tona ziren, hau da, aurreko astearekin alderatuta% 6,3ko hazkundea. Aurreko asteko errekorra% 3,2koa zen. COVID-19 kasuen gehikuntzak Heb ...\nSeasons Liaocheng Derunying Goods and Materials Co.ltd-en agurrak\n2021. izkinan, gure taldeak eskerrak eman nahi dizkizu 2020an zehar emandako laguntzagatik. Eguberri zoriontsuak eta urte berri zoriontsua opa nahi dizuegu zure senide eta lagunei. Espero dugu Urte Berrian zurekin harremanetan jartzea, Agur bero bat！\nHotz ijeztutako altzairuzko xafla margotu sakona, Esmaltezko produktuetarako erabiltzen dena\nHotz ijeztutako altzairuzko xafla margotzea, gure harrotasuna da. Prduktuak esmaltatzeko erabil daiteke, esate baterako; Era berean, mesedez, aurkitu zehaztapena ondorengo moduan (bezeroen eskakizunen arabera):\nEspiral soldatutako hodiak-Manilara-Ongi etorri beste bezero batzuekin harremanetan jarri！\nManilako bezeroekin kontratua sinatu berri dugu. Atzerriko bezeroei harrera egiten diegu gurekin harremanetan jartzeko.\nLiaocheng Derunying-etik Vietnamera esportatutako xafla galbanizatuak\nBezeroaren beharrak betetzeko, gure operazio guztiak "Kalitate altua, salmenta prezio oldarkorra, zerbitzu azkarra" lema betez burutzen dira Txinako zink estaldura 40-180g / altzairu galbanizatuzko xaflarekin. Gure enpresa c ematen ...\nKaltzio silikatozko taula-KATOLATZEKO LAI, HCM, VIETNAM ESPORTATZEA\nUdazken erdialdeko jaialdi zoriontsua\nLIAOCHENG EROSKIDETZAKO ONDASUNAK ETA MATERIALAK CO., LTD guztiak bedeinkatu zaitezte: Udazken erdialdeko jaialdi zoriontsua. Oporretan ere jar zaitezke gurekin harremanetan gure produktuak interesatzen bazaizkizu. Posta elektronikoa: xiejing_861208@126.com & dry@derunying.com WeChat: 18865285296\nAurreikusitako moduan amaitutako produktuak\nBezero ospetsu batek hotz laminatutako plateren produkzioa pertsonalizatu zuen zeramikazko plakak egiteko lehengai gisa. Egitekoa aurreikusitako moduan amaitu dugu eta une honetan bidalketaren zain gaude.\nAltzairuzko hodi gabeko materialen nekearen indarra eragiten duten faktoreak\nShandong Derunying-eko altzairuzko hodi materialen nekearen indarra oso sentikorra da kanpoko eta barneko faktore ezberdinekin, hau da, kanpoko faktoreek forma, tamaina, gainazalaren leuntasuna eta zerbitzuaren egoera edo piezen antzekoak barne hartzen dituzte eta barneko faktoreek osaera, ... .\nPosta elektronikoa: xiejing_861208@126.com


Bideo-jokoen etorkizuna - Diario de Noticias de Navarra\n‘Streaming’ bidezko eskaintza, harpidetza bidezko ereduak? Bideo-jokoen industria eta negozio ereduak erritmo bizian ari dira aldatzen. 2019an ondorengo tendentzia hauek ikusiko ditugu indartzen\niker ibarguren 08.02.2020 | 01:39\nUrte berriarekin batera zurrumurruak bolo-bolo dabiltza. Alde batetik, Sony eta Microsoft-ek kontsola berriak aurten aurkeztuko dituztela espekulatzen da. Maila txikiago batean, Nintendo-ren Switch kontsolaren bertsio berri bat aterako dela ere zabaldu da.\nHauek dira, beharbada, bideo-jokoen munduko 3 eragile nagusiak gaur egun, baina ez bakarrak: Facebook, Amazon, Apple... ere eragile dira merkatu gero eta zabalago honetan. Guztiak ari dira nolabait bideo-jokoen munduan beraien presentzia indartzen. Testuinguru interesgarri hau aurrean, merkatua nola dagoen ikusteko aprobetxatuko dugu.\nPS5, Xbox Scarlett, Switch Pro Ziurrenik 2019. urte honetan ez ditugu kontsola hauek merkatuan izango, baina gero eta zurrumurru gehiago daude aurten aurkeztuko ote diren. Jakina da belaunaldi berrian lanean daudela, zenbait informazio filtratu baitira, eta oso posible da aurten aurkezpen ofizialak egitea, non ezaugarriak eta izen ofizialak aurkeztuko diren, eta baita irudi edo bideoren bat ere. Betiko legez, kontsola hauek azkarragoak izango dira, gaitasun grafiko hobeak izango dituzte, mila ezaugarri berri? Baina, bide hau al da etorkizunak dakarkiguna?\nLokala ala 'streaming' bidezkoa Historikoki, bideo-jokoak formatu fisikoan erosi izan ditugu, kartutxoetatik hasi eta BluRay formatuetara. Baina gaur egun, jolasak digitalki eros daitezke, deskargu eta instalatu. Jokoa ez daukagu formatu fisikoan, baina bideak ditugu eskuratu eta gure gailuan instalatu eta jolasteko. Gailu honek potentea izan behar du jokoak exekutatu ahal izateko: izan daiteke PC bat edo kontsola bat, baina guztiek ere hardware berezia izaten dute pantailan aurkeztuko diren irudi eta soinuen kalkuluak egiteko, hortik gailu hauek normalean garestiak izatea.\nStream bidezko plataformek, aldiz, honi guztiari buelta ematea dute helburu, hardware arina eta merkea eskatuz. Irudi eta soinuak aurkezteko beharrezko kalkuluak, gailuek egin beharrean, zerbitzariek burutuko dituzte eta gailuetara bidaliko dute unean aurkeztu beharrekoa. Ez dago joko osoa instalatu beharrik, lehen aipatu bezala, irudi eta soinuak aurkezteko kalkuluak ez direlako gure gailuetan egingo, zerbitzarietan baizik; eta, beraz, gailu xeheagoak izan ditzakegu bezero moduan. Kontran, halere, Interneteko abiadura azkarra eduki behar da, latentzia gutxikoa eta egonkorra.\nPlataforma hauek badute puntu ahul bat gaur egun: kontrola eta irudiaren arteko latentzia handia, hau da, guk kontrolean zerbait agindu eta hori pantailan islatua ikusterako pasa-tzen den denbora. Gure gailuan instalatua dugunean berehalakoa da, baina stream bidezkoetan handia izan daiteke. Etorkizunean litekeena da, Interneteko konexioak hobetu ahala, hau arazo txikiagoa izatea.\nEgun, Nvidia Geforce now, Microsoft xCloud dira iadanik merkatuan ditugunak, baina Amazon, Apple eta bestelako enpresa handiek beraien gisa honetako zerbitzuak aurkeztuko dituztela espero da.\nNetflix-en eredua Merkatuan bada bideo-jokoak kontsumitzeko beste modu bat ere. Musikan Spotify dena, pelikula eta telesailetan Netflix. Hots, harpidetza sistema bat. Kuota bat ordaintzen dugun bitartean, ehunka jokoz osatutako katalogoa dugu eskura, nahi duguna instalatu eta jokatzeko. Honako hauek geroz eta indar eta presentzia handiagoa har-tzen ari diren estrategiak dira. Merkatuan baditugu jada zenbait adibide: Xbox Game Pass, EA Access, PlayStation Now? Azken finean, software negozioetan finkatuta dagoen harpidetza sisteman oinarritzen dira (ordain-tzen duzun bitartean erabili dezakezu produktua) eta bideo-jokoetan aplikatzen hasiak dira enpresak.\nHauxe da egungo argazkia. Noski, ez dugu jakiterik zer den etorkizunean gertatuko dena, baina joerak zeintzuk diren identifikatuak ditugu. Kontsumitzaileak garenontzat, ordea, eredu hauek erakargarriak al dira? Honek beste hausnarketa baterako emango luke...


Zientzialari-talde baten arabera, intsektuen eta krustazeoen oskoleko substantzia bat asmarekin lotuta egon daiteke. | Consumer\nZientzialari-talde baten arabera, intsektuen eta krustazeoen oskoleko substantzia bat asmarekin lotuta egon daiteke.\nSaguen probek frogatu dutenez, erreakzio alergikoa eragiten du biriketako hanturarekin eta sistema immunologikoa aktibatzen du.\n“Nature” aldizkari britainiarrak Interneten argitaratu duen azterlan baten arabera, asmaren arrazoietako bat intsektu eta krustazeoen oskolean aurkitutako substantzia batekin lotuta egon daiteke, hala nola kakalardo eta karramarroekin.\nChitina izeneko substantzia horren eraginpean egoteak erreakzio alergikoa eragiten du, laborategiko saguen hanturarekin, eta, aldi berean, bere sistema immunologikoaren entzima bat aktibatzen du, Estatu Batuetako San Frantziskoko Unibertsitateko zientzialari-talde baten lanaren arabera. Txitina azukre mota bat da, intsektuen eta krustazeoen oskola gogortzen duena, eta onddoetan, lizunetan eta parasito-zizareen oskoletan ere aurki daiteke.\nUrtero, naturan milioika tona txitita ekoizten dituzte organismo horiek. Adituek diotenez, substantzia hori pertsonen asmarekin lotuta egon liteke. Ugaztunek, gizakiek, besteak beste, ez dute txitinarik, baina sintetizatzeko entzima espezializatu bat dute, eta substantziaren eraginpean dagoenean aktibatzen da. Zientzialarien arabera, ugaztunek entzima hori garatu izan dute birikak txinpartatik babesteko.\nasma oskol substantzia


Udal Legea, Gasteiz-Madril harreman berriaren adibide | Berria.eus\nPolitika Udal Legea, Gasteiz-Madril harreman berriaren adibide\nUdal Legea, Gasteiz-Madril harreman berriaren adibide\nEspainiak azkenean ez du Tokiko Erakundeen Legearen aurkako helegitea jarriko. Euskararen erabilera eta herri kontsultak jomugan zeuden\nJaurlaritzaren eta Espainiako Gobernuaren arteko lankidetzarako harreman berria fruituak ematen hasi da. Izan ere, Madrilek azkenean ez du aurkeztuko EAEko Tokiko Erakundeen Legearen aurkako helegitea —Udal Legea ere esaten zaio—. Atzo eman zuen berria Jaurlaritzak, gobernu kontseiluko bileraren ostean. Azpimarratu du akordioaren ondorioz besteak beste gauzatu ahal izango direla euskararen erabilera udaletxeetan eta udal gaiei buruzko herri kontsultak.\nUdal Legea joan den apirilean onartu zuen Eusko Legebiltzarrak, EAJren eta EH Bilduren botoekin —75etik 48—, eta Iñigo Urkullu Jaurlaritzako lehendakariak ere balio handia eman zion onarpenari, 1979an Gernikako Estatutua onartu zutenetik Araba, Bizkaia eta Gipuzkoa udalen funtzionamendua arautzeko lege propiorik gabe zeudelako.\nJaurlaritzako eta Espainiako Gobernuko ordezkaritzak biltzen aritu dira duela aste batzuetatik, eta hamabi artikuluren inguruko akordioa lortu dute. Madrilek datorren larunbatera arteko epea zeukan Espainiako Auzitegi Konstituzionalean helegitea jartzeko. Iragarria zen legearen aurka egingo zuela, konstituzioaren aurkakoa zelakoan, baina atzera egin du. Jaurlaritzak «garrantzitsutzat» jo du adostasuna, «judizializazioa saihestu eta betiko ezabatu delako Eusko Legebiltzarrak joan den legealdian onartutako lege garrantzitsuenetako bat bertan behera uzteko aukera».\nEH Bilduk ohar baten bidez esan du legea bere horretan geratzea «albiste ona» dela. Aldi berean, ordea, adierazi du ezin direla «tamaina honetako kanpoko esku hartzeak onartu euskal instituzioek eta euskal herritarrek gehiengo demokratikoz hartutako erabakien inguruan». Espainiako Gobernuaren «jarrera zentralista» salatu du. Halako egoerei aurre egiteko asmoz, «herri akordioak eta herri gisa jokatzea» proposatu du koalizioak. «Herri honen borondatean inongo esku hartze eta beto eskubiderik onartuko ez duen burujabetzan bidea egiteko, eta gehiengo politiko eta sozialak artikulatzeko eta aktibatzeko deia egiten dugu».\nIzenpetzea, aste honetan\nAkordioa aste honetan sinatuko dute. Jaurlaritzatik, Erkoreka Gobernantza Publiko eta Autogobernuko sailburuak izenpetuko du, eta Espainiako Gobernutik, Soraya Saenz de Santamaria Presidentetzako eta Lurralde Administrazioetako ministro eta presidenteordeak. Herenegun, biak bildu ziren Gasteizen, Javier de Andres Madrilen EAEko ordezkari berriaren kargu-hartze ekitaldia baliatuz.\nTokiko Erakundeen Legeak 37 eskumen propio onartu dizkie udalei. EAEko udalen %80 EAJk eta EH Bilduk ordezkatzen dituzte. PSE-EEk, PPk eta UPDk legearen kontra bozkatu zuten.\nEusko Jaurlaritzak gogoratu du Adikzio Legean, Polizia biktimenean eta herri ekinaldi legegilean ere Madrilekin akordioa lortzea espero duela. Adikzio Legeaz Konstituzionalean helegitea aurkezteko epea etzi amaituko da.


Obedientziaren arriskuak - Larrabetzu - Aikor.eus\nt: Alaia Saenz Orbe, filosofia irakaslea 2021-06-30 12:10\nGutxitan aipatzen ditugu emakume filosofoak eta askotan ahazten ditugu emakume pentsalari handiak, esaterako, Hanna Arendt. Benetan interesgarria da obedientziaren eta ikuspegi kritikoaren inguruan egindako lana, batez ere, bai teorian, bai praktikan jarrera filosofikoaren eredu bihurtu zelako.\nThe New Yorker aldizkariak Hanna Arendt aukeratu zuen Adolf Eichmann Alemania Naziko SSetako goi-mailako ofizialaren aurkako epaiketaren berri emateko, baina bere lana ez zen gertakariak kontatzera mugatu.\nEichmann Holokaustora eramaten zituzten presoen deportazioaren arduraduna izan zenez, gehienek munstrotzat, izaki “anormaltzat” hartu zuten, baina Arendt-entzat sistemako eta sistemaren aldeko langile bat besterik ez zen izan. Bere lana bete zuen, obeditu egin zuen, jasotzen zituen aginduak zalantzan ipini gabe. Eichmannek berak ere arrazoi horregatik bere burua errugabetzat jo zuen.\nArendten ustez, pertsona batzuek edozein motatako arau eta aginduei men egiten diete; nahiz eta oso injustuak izan, ez dituzte zalantzan jartzen. Betetzeaz arduratzen dira eta ez dituzte ondorioak kontuan hartzen. Hortaz, ez dute uste erantzukizunik dutenik, ez dira beren ekintzen erantzuleak sentitzen. Arendtek teoria horri “gaitzaren hutsalkeria” deitu zion.\nAsko kritikatu zuten, Eichmannen jokaera ulertzen eta azaltzen saiatu zelako, baina hiru hilabete beranduago, Stanley Milgramek, Yale Unibertsitateko psikologo batek, “obedientziaren arriskuak” deitutako esperimentu baten bidez bere teoria berretsi zuen. Esperimentu horren bidez erakutsi zuen parte hartu zutenen % 60ak baino gehiagok nahiago zutela ezezagun bati min fisikoa egin, desobeditu baino. Izan ere, autoritatearekiko obedientzia gure kontzientziaren gainetik ipini ohi dugu.\nZenbat astakeria egitera iritsi gaitezke arrazoia, kritikotasuna… baztertzen ditugunean? Zenbat Eichmann dauzkagu gaur egun? Gu al gara haietako bat? Gai al gara lanean, elkartean, lagun artean... ezetz esateko, gure iritzi propioa defendatzeko?\nHori da hain zuzen ere Arendtek egin zuena, Eichmann zoro edo munstrotzat epaitu beharrean, arazoaren gainazala bakarrik kontuan hartuz, azalpen “erradikalera” jo zuen, arazoaren “erroa” bilatuz.


Erromatar legio - Wikipedia, entziklopedia askea.\n2.1Zalditeria edo equiteak\n2.2Infanteria arina edo velitesak\nAustriako Pram hiriko aktore batzuk eraso posizioan erromatar legio baten aurrerakada antzezten.\nErromatar legioa (latinezko legiotik, legere hitzetik eratorria, bildu, elkartu edo hautatu esan nahi duena), Antzinako Erromako oinarrizko infanteria unitate militarra zen. 4200 soldaduko infanteria astun gorputz bat zen Polibio historialariaren arabera, beranduago 5200 eta 6000 arteko infanteria soldaduetara eta 300 zaldizkotara iritsiko zena orotara 6.000 eta 6.300 soldadu arteko kopurua osatuz Tito Liviok dioenez. Legioek izen bat eta zenbaki bat jasotzen zuten; 50 inguru identifikatu dira, baina sekula ez ziren horrenbeste egon aldi berean Erromaren historian. Ohi 28 legio zeuden euren laguntzaileekin, eta gehiago biltzen ziren une bakoitzeko behar eta egoeraren arabera.\nGizadiaren historiatik pasa den unitate militarrik eraginkorrenatzat hartzen da, historiako inperiorik boteretsuena izan zen Erromatar Inperio Handia bultzatu baitzuen, honen ospe eta garrantzia bere aurrekoak direlarik, eta askok oraindik aztertzen jarraitzen dutelarik.\n2.1 Zalditeria edo equiteak\n2.2 Infanteria arina edo velitesak\n2.3 Infanteria astuna\nTrajanoren zutabean irudikatutako erromatar legionarioak.\nJatorrian, erregeen garaian, legioak erromatar armada bere osotasunean hartzen zuen armetarako erreklutatutako erromatar hiritarrez osatua zegoena. Gudu zelaian mazedoniar falangearen antzera prestatzen zen, eraketa oso itxi eta sendo bat, baina mugikortasun urrikoa, non soldaduek pika fronte bat erakusten zioten etsaiari. Ez zen ezer aldatu Erromatar Errepublika iristean, non legioa banandutako bi legiotan banandu zen, bakoitza bi kontsuletako baten agintepean. Errepublikaren lehen urteak Hiriko biztanleek etengabe egiten zuten erromatar lurraldearen inbasioengatik bereizi ziren. Falange eraketa lurralde lauan borrokatzeko erabat egokitua zegoen, eta, beraz, Erroma Laziotik irten ez zen bitartean ez ziren aldatu Legioaren eraketa taktikoak. Samnitar Gerretan (K.a. 343 eta K.a. 290 arteko gerra intermitenteak) antolatu ziren legioak modu formalago batean, falangearentzat egokia ez zen lurralde menditsu batean borrokatu behar izan baitzuten. Garai horretan izan zen, ere, hasi ziren kanpainak estrategikoki hobeto planifikatuak egoten eta kontsulen armada bi legiotan banatu zen. Honen ondorioz, falange sistematik manipulo eta zenturien sistemara pasa zen, malgu eta egokiagoa lurralde menditsurako. Beranduago, Gaio Marioren erreformaren ondoren kohorte sistema adoptatu zen, 160 soldaduko hiru manipulotan banatutako 480 soldaduz osatuak, manipulo bakoitza 80 soldaduko 2 zenturiatan banatuta baitzegoen. Inperio garaian (K.a. 30etik 284 arte behintzat), legioa, ohi, tropa aliatuekin indartzen zen, auxilia direlakoekin, erromatar hiritar ez ziren soldaduz osatuak eta betebehar nagusi bezala borrokan erromatar legioei laguntzea zutena, legio hauek oso-osorik erromatar hiritarrez osatuak zeudelarik. Tropa laguntzaile hauek mertzenarioen artean edo euren gerra trebezia antzinaroko munduan ongi ezagutzen zen herrien artean biltzen ziren, numidiar zaldizkoak edo baleartar habailariak kasu.\nErromatar Errepublikaren eta Erromatar Inperioaren azken garaietan legioek paper politiko garrantzitsu bat bete zuten, erabat profesionalizatzen ziren aldi berean. Euren ekintzek erromatar enperadore baten patua ziurtatu edo suntsi zezaketen. Adibide bat Aulo Vitelio enperadorearen erorketa izan zen Lau enperadoreen urtean, Danubioko legioek Vespasianoren alde egitea aukeratu zutenean erabakia. K.a. I. mendetik gertu legioen mehatxu demagogikoa argi identifikatua geratu zen. Gobernariak ezin ziren euren probintzietatik euren legioekin aldendu. Julio Zesarrek Rubikon ibaia bere probintziak utzi eta Italian gerran hasteko gurutzatu zuenean, krisialdi konstituzional bat eragin zuen.\n70. urteko ehuntari baten itxura\nErrepublikan, legioen existentziak oso iraupen laburra izan zuen. Ietik IVrako legioak izan ezik, kontsulen armada eratzen zutenak (bi kontsul bakoitzeko), gainontzeko unitateak kanpainaren arabera biltzen ziren. Izaera iraunkorra, nagusiki bi barne arrazoiengatik gertatu zen: bereziki Enperadorearenganako bere leialtasuna bermatzeko, eta ez euren jeneralei. Inperio garaian, legioa estandarizatu egin zen, ikurrekin eta euren historia propioarekin, non gizonek harrotasunez zerbitzatzen zuten. Legioak legatu batek zuzentzen zituen. Hogeita hamar urte betetzear, ohi hiru urtez izango ziren senatariak. Legatuaren zuzeneko mendekoak sei tribuno militar ziren: bost ofizial erregularrak eta seigarrena Senatua ordezkatzen zuen noble bat. Medikuntza zerbitzuak ematen zituzten ofizial talde bat, ingeniariak, kronistak eta praefecti castroruma (zelaiko prefektu edo komandantea) zeuden, azken honek primipilum edo lehen zenturioi bezala zerbitzatu zuelarik, hau pertsonaia oso errespetatu bat izanez. Primipilumaren azpitik zenturioiak zeuden, mendeko bezala optio bat zutenak. Beherago legionari talde zegoen, beste espezialista batzuen artean apaiz edo musikari bezala.\nErrepublika garaiaren erdialdean legioak honako unitateez osatuta zeuden:\nZalditeria edo equiteak[aldatu | aldatu iturburu kodea]\nHau zen, jatorrian, unitaterik ospetsuena, non erromatar gazte eta osasuntsuak nabarmentzen hasten ziren euren karrera politikoa hasi aurretik. Beharrezko ekipamendua zaldizko bakoitzak ordaindu behar zuen, eta zaldi bat, ezkutu biribil bat, kaskoa, gorputzeko armajantzia, ezpata eta xabalina bat edo gehiagoz osatua zegoen. Zalditeria legioan kopuruan handiegia zen. 3000 soldaduren artean 300 zaldizko inguru egongo ziren, 30 soldaduko 10 taldetan banatuak. Unitate bakoitzaren agintari bezala dekurioi bat zegoen. Zalditeria astun honi zalditeria arin bat gehitzen zitzaion, hiritar txiroagoak eta osasun oneko gazteak, baina hastati edo equiteetan sartzeko gazteegiak zirenak erreklutatzen zituenak.\nInfanteria arina edo velitesak[aldatu | aldatu iturburu kodea]\nVelitesak, funtsean xabalina jaurtitzaileak eta erasotzaileak ziren, eta ez zuten antolaketa formal zehatzik edo funtziorik gudu zelaian. Beharraren arabera erabiltzen ziren eta gizarteko klaserik baxuenetako herritarren artetik zetozen.\nLegionario baten armak. Gladius izeneko ezpata laburra eta piluma ikus daitezke.\nInfanteria astuna[aldatu | aldatu iturburu kodea]\nLegioko unitate nagusia zen. Brontzezko kasko, ezkutu, armajantzi eta lantza labur edo pilumez osatutako ekipamendua ordain zezaketen legionari hiritarrez osatua zegoen. Armarik gogokoena gladiusa zen, ezpata labur bat zena. Infanteria astuna, legionarioen esperientziaren arabera banandutako hiru lerrotan banatua zegoen:\nhastatiak (singularrean hastatus): gazteenak ziren eta aurrealdeko lerroa osatzen zuten. Pisu ezberdineko bi pilumekin armatuak zihoazen: bata irismen handiagoa izateko eta bestea ezkutuak zulatzeko. Aurrez aurreko borroketan ezpata erabiltzen zuten. Armajantzi bezala ohikoa zen larruzko gerrikoz eutsitako brontzezko plakak erabiltzea, bihotza eta paparraren zati bat estaltzen zutenak. Brontzezko kaskoa eta scutuma (erromatar ezkutu luzea) ere erabiltzen zituzten.\nprincipesak (singularrean princeps): 30 urte inguru zituzten gizonak ziren, legioko bigarren lerroa osatzen zuten eta lehen lerrokoak bezala armatuak zihoazen, baina paparrezko plaken ordez uztaizko sare kotazko koraza bat ordain zezaketen.\ntriariiak (singularrean triarius): soldadurik zaharrenak ziren eta atzealdeko lerroa osatzen zuten. Oso muturreko egoeretan soilik parte hartzen zuten borrokan. Principesen kasuan ez bezala, pilumen ordez lantza luze bat erabiltzen zuten, etsaia etengo zuen zutitutako lantza puntazko falange solido bat eratuz.


otsaila | 2018 | Kablegintza eta kablelariak\nAezkoan 24 izan ziren egur kableak.\nNafarroan XX. mendean lanean jardun ziren egur kableen ibilbide zehatzak sailkatzeko, inguruak sakonki ezagutzen dituzten herritarren laguntza ezinbestekoa da.\n40 kg.tako karrilloarekin ezinean.\n2016ko abenduan publikatu nuen hamar egur kableen zerrenda osatzera dator gaur hemen publikatzen dudan zerrenda eguneratua. Orduan, egur kableak hamar zirela aipatu nuelarik, 2017ko abuztuan Javier Goikoa eta Jesús Marirekin Aezkoako hamaika txokoetatik barna egindako txangoetan ikusi eta ikasitakoari esker, orotara 24 dira Aezkoan zerrendatu ahal izan ditugun egur kable historikoak. Eta oraindik ere baten batek alde egingo zigun ziurrenik.\n2018ko abuztuko argazkian ezinean eusten agertzen naizen karrilloa Aezkoako bizilagun batek mendian aurkitu ta bere etxera gerturatutakoa da. Oraindik 2018an Aezkoako mendietan badira kablegintzaren aztarnak.\n2016an publikatu nituen hamar kableak SITNAn 1956ko ortoargazkietan agertzen direnak dira. Ordutik eta Javier Goikoa eta Jesús Mariren laguntzari esker, ortoargazki horietan agertzen ez diren beste hamalau zerrendatu ditugu. Horretarako, SITNAko ortoargazkiez gain, Espainiako IGNko eta batipat Frantziako IGNFko ortoargazki historikoen serieak erabilgarri izan zaizkit. Hurrengo lana, aurkitutako kableen espedienteak NAOan aurkitzean datza.\nHogeitalau kableen ibilbideak ikuskatzeko, deskargatu ezazu .kml fitxategia ezkerreko irudian sakatuz.\nJarraian, Google Earth ireki eta bertatik bertara erosoki ikusiko dituzu geokokatutako hogeitalau egur kableen ibilbideak.\nOhar bat Erremendiako kablearen inguruan. Nire aitona zen Bixente Eskisabelek ezarritako Erremendiako kable honen ibilbidea Abaurreagainako udal eremuetan zuelarik bere kargagune nagusia, Aezkoako kableen multzoan sartu dut. Jakinda ere, deskargalekua Orotz-Betelun zeukala Aezkoatik at, alegia.\n.kml fitxategia Google Earth-en irekitzerakoan, itxura honekin agertuko zaigu:\nZuk beste kableren baten informaziorik izango bazenu, gustora izango nuke horren berri. Bidali lasai emaila xabier abildua eskisabel.net helbidera eta mapan txertatzeari ekingo diot.\nKategoria Azpiegiturak, etiketak aezkoa, 2018-02-07 egilea Xabier Eskisabel.


Mihiztatzeko sukaldea: zaharberritzeko joera berria | Consumer\nMihiztatzeko sukaldea: zaharberritzeko joera berria\nLaugarren eta bosgarren gamako produktuak erabiltzea plater sofistikatuak eta kalitate handikoak egiteko, menu gozoa eta lehiakorra bermatzen duen modalitate gisa.\nMihiztatzeko sukaldearen sustraiak errezetak burutzeko oinarri ziren prestakinak dira. Saltsa jakin bat edo behar den unerako gordetako arrain-salda bat mihiztatzeko modu bat da, hau da, osagaiak nahastu eta zaporeak doitzeko modu bat. Sukaldatuaren parte bat aurreratzeko praktika hori aurrerapen zientifikoek ireki zituzten aukeretatik haratago iritsi zen. Elikagaien ezaugarriak eta egoste-funtsa osasun-bermeekin errespetatzen dituzten teknikak eta prozesuak garatzea lortu da. Plateraren zati bat prest eta kozinatuta dagoenean, sukaldariak, osagai freskoarekin egiten duen bezala, bere errezeta osatzeko erabiltzen du. Horrek aukera ematen dio elikagaiak erosteko arrisku tartea murrizteko (ez dakielako lehengai guztia kontsumituko den) eta jatorritik kontserbatzeko formula bermatzen du.\nLaugarren eta bosgarren gama\nMihiztatzeko sukaldea handitzearen aldeko mugimendua zer den ulertzeko, ulertu behar da zer diren laugarren mailako produktuak eta\nbosgarren gama, horiek gabe ez litzateke posible izango.\nLehenengoak, azken batean, barazkiak eta barazki freskoak dira, garbiak, zatikatuak, garbituak, ontziratuak eta prestatzeko edo zuzenean kontsumitzeko prest daudenak. Sukaldaritza- eta elikadura-ohituretan sartuak daude, eta ez da harritzekoa duela hamarkada bat baino ez izatea nobedadea, eta are zuhur begiratzen zaie. Bigarrenak plater konplexuagoak dira eta oraindik errezelo pixka bat pizten dute. Ez dira aurrez prestatutako jakiak, ez eta aurrez prestatutakoak ere, azken kozinatzerik gabe osatugabeak izango liratekeenak; aurrez prestatutako eta prestatutako platerak dira. Oso landua da, eta zuzenean zerbitza dakioke bezeroari aurrez berotu ondoren (kontsumitzaileak ere eros ditzake proposamen batzuk merkatuan). Hala ere, aukera hori bosgarren gamaren erabilerarekin konbinatzen da, sukaldariak bere sormen-ukituarekin osatuko duen errezeta baten oinarri gisa: egoste berezi bat, belar edo espezia batekin egindako ongailua, amaierako garritze bat… Produktu horietan, higienea eta kontrol zorrotza gailentzen dira.\nKalitatea erabakigarria da eta lehen mailakoa, erabiltzen den goi mailako teknologiak prezioa eta helburua baldintzatzen baititu.\nOraingoz, produktu horien kalitatea erabakigarria da, eta lehen mailakoa bakarrik. Erabiltzen den goi-teknologiak prezioa eta helburua baldintzatzen ditu. Hornitzaileen hautaketa zorrotzaren ondoriozko lehengaiak erabiltzen dira, eta ez da kontserbagarririk eta gehigarririk erabiltzen. Higienizazio-prozesua beroaren erabileran eta pasteurizazioan oinarritzen da; batzuetan, labean lortzen da. Platera erabilera-zatika ontziratzen da, bai errazio gisa, bai erosleak bere errezetetarako oinarrizko osagai gisa ezarritako kantitateen arabera. Hutsean edo, maizago, atmosfera aldatuan gordetzen dira (oxigenoaren zati bat beste gas batzuez ordezkatzen da nitrogenoa, karbono dioxidoa), kontsumora arte egoera ezin hobean egon daitezen. Azkenik, behar den informazio guztia eta erabiltzeko jarraibide erraz batzuk jartzen dira, merkaturatzeko freskatu egiten da eta hotz-katea uneoro mantentzen da.\nMihiztatzeko sukaldearen erabilera ezagutzea ostalaritzan, sukaldaritzan eta cateringean duen presentzia normalizatzea da. Azpimarratu behar da ez direla aurrez prestatutako platerak, laugarren eta bosgarren gamako produktuak erabili behar direla plater bat prestatzeko.\nEz da mihiztatzeko sukaldaritzatzat hartzen legatz bat labean prestatzea, errezeta honetako guztia freskoa baita, eta arraina, patata onak eta labea ongi erabiltzea besterik ez baita egiten. Baina, zer gertatzen da batzuk egitean? masailak? Gisatu horren zati handi bat aurreratu egin daiteke, eta platerean nola jarri zehazteko, hornigaia eta, jakina, beharrezko gatz-puntua egoki aukeratu, osagai freskoak gehitu eta bero-pultsu egokia egin. Gauza bera gertatzen da postreekin, goarnizioekin, saltsekin, erretako hondoekin, zopekin, maulekin, eltzekariekin, txikizioekin eta abarrekin. Zatietan edo errazioetan, lehengai gisa erabiltzen dira kalitatezko osagaiekin konformatutako platera lortzeko.\nZatietan edo errazioetan, produktu horiek lehengai gisa erabiltzen dira plater konplexua lortzeko.\nKalitatea, berriz, prezioa edukitzearekin batera lortzen da, prozedurek manipulatzearen kostuak murrizten baitituzte, baina elikagaien kategoria ez da murrizten. Leheneratzaileak elikagai galkorrak erosteko arrisku ekonomikoa mugatzen du. Manipulazioa murrizten du, eta, hala, kutsadura gurutzatuaren eta elikagaien ondoriozko toxiinfekzioen arriskua murrizten da, bai eta prestatzeko denbora ere, eta horrek eraginkortasuna eransten dio jarduerari. Zaporeen eta testuren egonkortasuna bermatzen du, eta bezeroak nahi duen bezala onartuko du. Abantaila horiek urrundu egiten dira kalitatezko sukaldaritzari eskatzen zaizkion originaltasun-, ustekabe- eta espezializazio-balioetatik. XXI. mendean, moduak aldatu egiten dira. Platerak osorik egiten diren jatetxeetan jarraituko dute. Hala ere, kalitate handiko jakiak eta errezeta konplexuak jan nahi dituzten herritar gehienek aukera gutxiago izango dituzte.\nELIKADURA OSASUNTSUAREN ALIATUA\nMihiztadura-sukaldaritza elikadura osasungarriaren aliatu bilaka daitekeen proposamena da. Produktu-gama altua hobetzeko ikerketek gero eta gehiago hartzen dituzte kontuan elikadura osasuntsuaren eskakizunak. Merkatuak gero eta produktu osasungarriagoak eskatzen ditu, besteak beste, gomendioei egokitutako gatz-neurriak errespetatuko dituztenak. Horregatik, ahalegin teknologikoak nutrizio-hobekuntza lortzera bideratzen dira.\nAntonio Duch-ek, AZTI-Tecnaliako Elikagaiak Ikertzeko Unitateko zuzendariak, aurreratu zuen produktu berriak diseinatzean eta ekoiztean, “gaur egungo ikerketek organismoa (nerbio-sistema, digestio-sistema eta eskeleto-sistema) hobetzearekin zerikusia duten funtzionalitateak dituzten proposamen berriak egiten dituztela, biztanleria-segmentu oso espezifikoentzat (60 urtetik gorako seniorrak, haurrak, haurdun dauden emakumeak, kirolariak..). Elikagaien teknologiaren aurrerapen horiek guztiak etxeko erosketaren saskian bukatuko dira, denboraren poderioz demokratizatu ziren abangoardiako beste ikerketa batzuek egin zuten bezala. Dagoeneko gertatu zen etxeko tresnekin edo espaziorako pentsatutako elikagaiekin (janari liofilizatuak, mikrouhinak, zartaginak estaltzen dituen tefloia…), orain egunero erabiltzen diren eta, askotan, ia ezinbestekoak diren gauzekin.\nbosgarren gamako laugarren gaman mihiztadura


Aldikako bide mozketak egingo dira Mendiko kale, Portu eta Bakardadeko ama kaleetan, astelehenetik aurrera — Berbia\nAldikako bide mozketak egingo dira Mendiko kale, Portu eta Bakardadeko ama kaleetan, astelehenetik aurrera\nInguruko ur hornidura sarea berritzeko lanak egin behar dira\nGipuzkoako urak elkarteak edateko uraren hoditeria guztiz berrituko Mendiko Kale eta Patrue kaleen artean. Horrek eragina zuzena izango du ibilgailuen trafikoan. Aurrez Bakardadeko Ama kalean egin ziren lanei segida emanez, ur hornidura sareko hoditeria aldatzeko lanak Mendiko kale, Portu eta Bakardadeko Ama kaleko bidegurutzean hasiko dira. Maibi denda inguruan dagoen erregistro batetik abiatu, Portu kalearen goialdean, beira botatzeko edukiontzia dagoen ingururaino zulatuko da eta ondoren, Urtxin loradenda pareraino. Zulaketa eta hoditeria aldatzeko lan hauen ondorioz, Mendiko kalerako pasabidea guztiz itxiko da astelehenean eta ezingo da ibilgailurik sartu edo irten. Mendiko kaleko garajeak ere erabili ezinda geratuko dira hainbat egunetan. Lanak egiten diren lehen asteetan trafikoa moztuko ez bada ere, tarteka bai, lanek hala eskatzen dutenean etenak egingo dira Bakardadeko Ama kalera eta Santa Marina alderako trafikoan.\nHiru astetan, lanak Santa Marina aldera iristea espero da eta orduan bai, erdiguneko plaza horren barrenean trafikoa moztu egin beharko da. Hori, ekainaren 24tik aurrera izatea aurreikusten da, baina eguna guztiz zehaztu gabe dago oraindik. Gipuzkoako urak enpresako langileak Santa Marina plazako barrenean zulatzen hasten direnean, Errekaldetik eta Portu kaletik doazen ibilgailuak Bakardadeko ama kalera zuzendu beharko dira hala beharrez, eta Bidaurretako errotondatik aurrera doazenak, berriz, Kurtzebidetik barrena Errekaldera desbideratuko dira. Baina hori, esan bezala, ekainaren 24tik aurrera izango da, ur hoditeria aldatzeko lanak Santa Marina plaza ingurura iristen direnean.\nGogoan izan, astelehenetik aurrera, Mendiko kalerako sarrera-irteera guztiz itxiko dela eta Mendiko kale, Portu kale eta Bakardadeko ama kaleen arteko bidegurutzea, tarteka itxiko dela. Mendiko kaletik Patrue kalerainoko tartean ur edangarriaren hoditeria nagusia aldatzeko lanek luze joko dute, hiru hilabete inguru aipatzen dute Gipuzkoako urak enpresako langileek, baina luzatu daitezkeela erantsita.


Nekazaritza - ureztatzea\nIngurumen heziketa ikasleentzat Inprimatu\nIkasturtean zehar, ikasle taldeentzako bisita gidatuak egiten dituzte, goizetan (10:00 eta 14:00 bitartean), astelehenetik ostiralera. Lekua gordetzeko, behatokiko 696 83 08 98 telefono zenbakira deitu behar da.\nBisita horiek honako ezaugarri eta baldintza hauek dituzte:\n• Bisita arrunt bat egiteko 3 bat ordu behar dira, eta denbora horretan sartzen da hamaiketakoa jateko atsedenaldia.\n• Hala eta guztiz ere, ordutegia malgua da eta taldearen premietara egokitu ahal da. Izan ere, talde batzuek ordubeteko bisita besterik ez dute egiten.\n• Behatokia eta bertako baliabideak soil-soilik taldeak erabiltzen ditu. Taldean 25 lagunetik gora badira eta kanpoan paseoa egitea aurreikusi badute, behatokiko bi gidari-monitorek laguntzen diete. Ez badute hori aurreikusi, gidari-monitore bakarra aritzen da taldearekin.\n• Erreserban ez dira hartzen 50 lagun baino gehiagoko taldeak (ez bakarrik behatokian), arrazoi pedagogikoak eta inguru hori zaintzekoak direla medio. Hartara, taldeak handiagoak badira, beste aukera batzuk aztertu behar dira, hala nola taldea bitan zatitzea eta batzuk Erreserban dabiltzan bitartean, besteek inguruan bisita egitea (Viana, Logroño...), eta gero alderantziz egitea.\n• Bisita doakoa da; beraz, bertaraino joateko garraioa besterik ez du ordaindu behar taldeak.\n• Behatokiko aparkalekuraino irits daiteke autobusa.\n• Ez behatokia, ez eta inguru osoa ere, ez dira egokiak 5 urtetik beherako haurrak ibiltzeko.\nBisita horiek lantzeko heziketa materiala dugu. Hemen behera kargatu ahal duzu, nahi izanez gero:\n"Nafarroako hezeguneak" (pdf-rako lotura)\nNafarroan dauden hezeguneen ezaugarriekin lotutako ariketa nagusiak egiteko proposamena da, horietako askok Las Cañas urtegiari aplikatzeko bidea ematen baitute. Egokiak dira, bai Lehen Hezkuntzako bigarren eta hirugarren zikloko ikasleentzat, eta bai Derrigorrezko Bigarren Hezkuntzakoentzat ere.\n"Las Cañas, munduaren isla" (pdf-rako lotura)\nBertara joango diren Derrigorrezko Bigarren Hezkuntzako ikasleentzat baino ez da material hau. Honako berezitasun hau du: urtegiaren errealitatetik abiatuta "iraunkortasunaren ideia" gai nagusi moduan lantzen du.\n"Las Cañas urtegia, aldatzen ari den mundua" (pdf-rako lotura)\nLehen Hezkuntzako ikasleentzat da heziketa material hau. Bisita egingo den denboraldiaren arabera, ariketak egiteko hainbat proposamen aurkezten ditu.\nAurkeztu den heziketa materiala lantzen bada, komeni da gidariei aurretik jakinaraztea; hartara, landu den materialera hobeki egokituko baitute bisita.


Begirada berria emakumeen aurkako indarkeriari Udalaren adierazpenean | El Diario Vasco\nZarautzBegirada berria emakumeen aurkako indarkeriari Udalaren adierazpenean\nBegirada berria emakumeen aurkako indarkeriari Udalaren adierazpenean\nAdierazpena. Batzar aretoan udal talde guztien ordezkaritzerkin egin zen atzo goizean. / AMAXKAR\nEmakumeenganako Indarkeriaren Aurkako Nazioarteko Egunerako Udaleko ordezkari guztiek adierazpen instituzionala egin dute\nJUAN MARI ZUBIAURRE ZARAUTA. Sábado, 25 noviembre 2017, 00:38\nAzaroaren 25a dela eta Udal talde guztiek adostutako adierazpena irakurri zuten atzo, udaletxeko batzar aretoan. Begirada berria eman nahi izan diote emakumeen aurkako indarkeriari eta talde bakoitzeko ordezkari batek tarteka irakurri zuen adierazpena.\nXabier Txurruka alkateak hasi zuen irakurketa, «azaroaren 25a dela eta, emakumeen aurkako indarkeria desagerrarazteko Nazioarteko Eguna, berriz azpimarratzen dugu indarkeria mota honen izaera estrukturala eta gure konpromisoa agertzen dugu emakumeen aurkako indarkeriatik libre egongo den gizarte baten alde. Era berean, nazioarteko zuzenbide-esparruarekin bat, berresten dugu badagoela loturarik genero-arrazoiek eragindako bazterkeriaren eta emakumeen aurkako indarkeriaren artean. Emakumeen aurkako indarkeriak eragindako biktimei eta hartatik bizirik irtendakoei laguntza-zerbitzua bermatzea ez ezik, beharrezkoa ere bada esku-hartzearen plano guztietan jarduketak planteatzea: Preben-tzioa, Detekzioa, Arreta, Babesa, Koordinazioa, Justizia, eta Erreparazioa ere bai».\nHoni erantsi zion ondorengoa, «emakumeen aurkako indarkeriatik libre egongo den berdintasunezko gizarte bat eraikitzeko dugun konpromisoa oinarritzat hartuz, dagokigun erronka da erreparazio-eskubidea emakumeen aurkako indarkeriari emandako erantzunean sartzeko. Horretarako, eskura izan behar ditugu indarkeriaren eta berorren adierazpide guztien inpaktuak ikusarazten lagunduko duten baliabideak, deslegitimazio soziala xede harturik. Beharrezkoa da ahotsa eta protagonismoa ematea, bai indarkeria matxistaren biktimei bai berorien elkargune diren elkarteei, erreparazio-bideak proposatzeko duten zilegitasuna aitortze aldera».\nBeste taldeetako ordezkariak\nGloria Vazquezek bere zatian zera esan zuen, «erreparazio honen helburua indarkeriaren biktimak eta hartatik bizirik irtendakoak guztiz osatzea izan behar da. Hortaz, barne hartu behar du inplikaturiko zerbitzu eta sistema guztiak hobetzea, nola-eta horiek guztiak sistematikoki aztertuz. Beraz, emakumeenganako Indarkeriaren aurkako Nazioarteko Egun honetan, honakoa agertzen dugu; Gure konpromisoa agenda politikoan indarkeriak eragindako emakume biktimekiko erreparazio-eskubidearen aitortza eta horri buruzko hausnarketa sartzeko, guztiz osatu daitezen eta indarkeriarik gabeko bizitza-eskubidea gauzatu ahal dezaten. Gure konpromisoa udaletan plan eta neurri estrukturalak hedatzen eta hobetzen jarraitzeko edo, hala badagokio, abian jartzeko, indarkeria matxistari aurre egitea xede, emakumeen kolektiboekin eta kolektibo feministekin batera, bai halaber gizarte zibilarekin eta herritarrekin oro har».\nAne Arrutik, bere aldetik, zati hau irakurri zuen, hartuko dituzten konpromisoekin jarraituz «gure konpromisoa gizartean aldaketa estrukturala bultzatzeko, hartara herri-erakundeak, komunikabideak, lan-, kultura-, gizarte- eta ekonomia-esparruko eragileak zein gizarte osoarenak inplikatu daitezen. Gure konpromisoa indarkeria matxista ekiditeko bidean gizonezkoen inplikazioa eta elkar-lana sustatzea eta indartzea. Gure konpromisoa Emakumeen etxea martxan jartzeko, indarkeria jasaten duten emakumeen elkargune eta ahalduntzeko gune bat izan dadin».\nAdierazpenaren azken zatia Ana de Benitok plazaratu zuen esanaz, «eta gure ardura, indar politiko guztien eta erakundeen adostasunaren bitartez, beharrezkoak diren baliabideak eskura izan daitezen, xedea izanik emakumeen aurkako indarkeria gure gizartetik desagerrarazten aurrera egitea. Horretarako, Udal honek, 2018ko aurrekontuak definitzeko unean, berdintasun-unitateei beharrezko baliabide tekniko eta ekonomikoak emango dizkie, eta unitate horiek egonkortu eta indartzeko konpromisoa hartzen du. Udal honek bat egiten du mugimendu feministak azaroaren 25erako deitutako mobilizazioekin, eta jendarte osoari ere dei egiten diogu mobilizazio horretan parte har dezan.\nAzken lerro horri lotuta, gaurko hainbat ekimen antolatu dira eta herritarren parte-hartzea ezinbestekoa da. Zarauzko Sare Feministak eta Bilgune Feministak, Udalaren laguntzarekin mahainguru bat antolatu dute Gaztelekuan goizeko 11:00etatik 12:45era. Amaitutakoan, 'Indarkeria matxistari, Manbo!' izenburupean ekintza bat burutuko da Lege Zaharren enparantzan eta ondoren luntxa udaletxe plaza bertan, arratsaldeko 13:30ean.\nBestalde, eguerdian baita ere, performance bat ikusi ahal izango da Torre Luzea eta Kale Nagusian. Izenburua 'Dolor ex in itinere' darama eta sortzaile eta interpreteak Ainhoa Alberdi eta Eneko Balerdi izango dira. «Mina da lan honen abiapuntua. Gorputzean nolako deiadarra egiten duen galdetu nahi da, eta minaren iraupenak, formak, argiak edo koloreak, zein soinuak uhinez uhin egiten duten gorputzaren konkista irudikatzen du» aurreratu dute Ainhoa eta Enekok.\nZarautz celebrará la primera edición de la Fiesta de la Parrilla este domingo Jaime Urdanpilleta (Kick boxing): «Me encuentro muy fuerte, espero ganar esta tarde»


Lau antzezlan ikusteko parada asteburuan Antzerki Topaketen barruan | El Diario Vasco\nAzpeitiaLau antzezlan ikusteko parada asteburuan Antzerki Topaketen barruan\nLau antzezlan ikusteko parada asteburuan Antzerki Topaketen barruan\nDV AZPEITIA. Viernes, 10 noviembre 2017, 08:53\nXXXV. Euskal An-tzerki Topaketak bigarren astean sartu dira eta asteburu honetan lau saio eskainiko dira. Gaurtik hasi eta igandera bitartean, adin guztietako publikoarentzat eskaintza izango da Soreasu an-tzokian. Gaur, ostirala, esaterako 'Hau da nire ametsen kolorea' lana taularatuko du Compagnie Rouge Eleak. 21:30ean izango da, Soreasun.\nBihar, zapatua, ordu eta leku berean, Txalo produkzioak-en eskain-tza izango da. 'Etxeko saltsak' lana eskainiko dute Ane Gabarain, Miren Gojenola, Aitziber Garmendia, Mikel Laskurain eta Aitor Fernandino aktore ezagunek.\nBi saio izango dira igandean. Bata Soreasu antzokian eta Dinamoan, bestea. 17:00etan hasiko dira biak.\nAntzokian bertan, 'Azken itzulia' lana ikusteko aukera izango dute haur nahiz helduek. Théatre des chimeres konpainiaren lana da 'Azken itzulia'. Aldiz, Dinamoa sormen gunean (antzokiaren alboan), 3 urte bitarteko haurrei zuzendutako lan bat eskainiko dute. 'Plisti-plasta' du izenburua eta Pantzart teatroak taularatuko du.\nAsteburua igarota, astelehenetik aurrera eskola antzerkiak hartuko du antzokia lau egunetan.\nAner Alonso, bigarren Elgoibarko nazioarteko Danobat xake sarian\n'Ekain eta Ekainkeriak' estreinaldiaz gozatzeko aukera, gaur, Soreasun\nBerehala hasiko dira mintzapraktika saioak Xanjuandegiko auzo lokalean\nSan Martin festak ospatuko dituzte Errebalean El Lagun Onak celebrará su asamblea anual el jueves día 23


Gobierno Vasco Irekia :: Industria Sailak turismoaren sektoreko 57 enplegu berri sortuko ditu Gauzatu programaren bidez\nIndustria Sailak turismoaren sektoreko 57… http://www.irekia.euskadi.net/eu/news/11715 berria\n- Bi milioi euroko aurrerakin itzulgarriak jasoko dituzten zazpi proiektu onartu ditu SPRI Taldeak. Gehienez bost urteko epean itzuli beharko da dirua.\n- Programa honek turismoaren sektoreko ETEei laguntzen die inbertsioak egin ditzaten hiru hiriburuetatik kanpo dauden hotel azpiegituretan.\nEusko Jaurlaritzak, SPRI Taldearen bidez (enpresa sareari laguntzen dion Industria, Berrikuntza, Merkataritza eta Turismo Saileko sozietate publikoen multzoa), bi urtean sortuko diren turismoaren sektoreko 57 enplegu berri babestuko ditu. Horretarako, Gauzatu-Turismoa programaren barruan 2 milioi euroko aurrerakin itzulgarriak emango ditu, azpiegitura turistikoetan inbertitu beharko direnak.\nPrograma horren bidez, laguntzak ematen zaizkie turismoaren sektoreko ETEei, baldin eta inbertsioak egiten badituzte hiru hiriburuetatik kanpo dauden azpiegituretan (hotelak, apartamenduak, e.a.), eta laguntzak ematen zaizkie baita ere eskaintzak behar adina garatu ez dituen eta turistek Euskadin gau gehiago igarotzea bideratu dezaketen segmentuetan inbertsioak egiten dituzten enpresei.\nGauzatu-Turismoa programaren bidez, 24 hilabeteko proiektu bat finantzatzeko eskaera aurkezten duen eta baldintza guztiak betetzen dituen turismoaren arloko enpresa batek inbertsioaren %30eko laguntza jaso ahal izango du, gehienezko 900.000 €-ko aurrerakin itzulgarriarekin. Une horretatik aurrera eta beti ere inbertsio epearen barruan, enpresak egin dituen inbertsioen aitorpenak aurkeztu beharko ditu eta aurkeztutako fakturen araberako diru-laguntza ordainduko zaio.\nInbertsio epe hori amaitutakoan, urtebeteko gabealdia izango du eta gero kobratu duen diru guztia itzuli beharko du 5 urteko epean.\nturismoa sektorea pymes enpleguak Gauzatu programa SPRI Berri honen iruzkinen RSSa


«Abenturazale amorratua zen, kirolari aparta izan zen txiki-txikitatik»\n11 ekaina, 2017 Motzean 2177\nJosu Maroto, Jonen anaia\n«Jon abenturazale amorratua zen; kirolaria txiki-txikitatik. Nik baino lau urte gutxiago eduki arren, haurrak ginela lehengusu guztiak eta ni atzean uzten gintuen kirol guztietan, aparta zen zinez.\n»Futbolean, pilotan eta abarretan aritu zen, eta halako batean, haiek guztiak alde batera utzi eta mendian nahiz eskaladan hasi zen buru-belarri.\n»Andeetan egin zuen bere lehenengo espedizioa. Huascaran (6.768 m) Peruko gailurra zapaldu zuen Xabier Ormazabalekin batera. Gero Komunismo (7.496 metro) Tayikistango mendira joan ziren, hara Alex Txikonekin batera. Perutik behatzak izoztuta ekarri zituen eta Zaragozako Ospitalean abuztu oso bat pasa genuen bera osatu bitartean.\n»Ezusteko gehiago ere izan genituen, Tarbes (Frantzia) inguruko mendietara bere bila joan behar izan ginen. Paradoxikoa da hainbeste arrisku hartu ondoren, endekapenezko gaitz baten ondorioz joan izana…\n»Gaixo egonda ere, hamaika proiektu zituen buruan. Mont Blanc (Frantzia-Italia, 4.810 metro) igo nahi zuen, alderdi politiko bat sortu eta single party bat egin; hura egin zuen! Sarean badago bideo bat non bere lagunek, jada gaixo zegoela, Riglosera (Hueska) eskalatzera eraman zuteneko irudiak ikus daitezkeen.\n»Bidaiari amorratua ere izan zen. Afrikak liluratu egin zuen. Beharbada bera ere beltzarana zelako oso…\n»Ez zen ikasle aparta izan, baina heziketa bereziko irakaslea izan zen ogibidez gaixotasunak utzi zion arte».\n« «Mendia abentura gogoa asetzeko eszenatoki egokia izan zen»\nSoka lagunak margo lagun »


2005. Euskararen B2 maila DBH-4. maila amaieran.\nIzenburua 2005. Euskararen B2 maila DBH-4. maila amaieran.\nData 2005eko apirila\nSintesia Ikerlan honen helburu nagusia hau da: B eta D ereduen DBHko 4. kurtsoko ikasleen euskara ezagutzak neurtzea, Europako Kontseiluko Hizkuntzen Erreferentzi Markoak ezarritako B2 mailara iristen diren ala ez jakiteko.\n2. Emaitza orokorrak\n3. Emaitza orokorrak eta oinarrizko aldagaiak\n4. Emaitzak eta aldagaiak\n5. Hizkuntza trebetasunen emaitzak\n6. Mintzamenarekin probaren emaitzak\n7. Hizkuntzekiko ikasleen jarrerak\nEranskina: itemen adibideak\nIkerlan honen helburu nagusia hau da: B eta D ereduen DBHko 4. kurtsoko ikasleen euskara ezagutzak neurtzea, Europako Kontseiluko Hizkuntzen Erreferentzi Markoak ezarritako B2 mailara iristen diren ala ez jakiteko.\nBehin betiko probak 63 taldetan egin ziren, aurretik egindako pilotu probaren berrikuntzak burutu ostean. Horietatik, 39 talde D eredukoak ziren eta 24 talde B eredukoak.\nEuskara proba honetan, ikaslearen hizkuntza gaitasun komunikatibo eta linguistikoa neurtu zen; horretarako hizkuntzaren lau trebetasun komunikatiboak hautatu ziren ebaluatzeko asmoz: irakurmena, idazmena, entzumena eta mintzamena. Horretaz gain, baita gaitasun linguistiko aldetiko hizkuntza ezagutzak ere barneratu zen (gramatika, sintaxia, hiztegia eta abar). Euskara proba gainditu zuten ikasleak % 47,3 izan ziren. Mintzamenaren proba azpi-lagin batek egin zuen. Ikasle horien artean, %53,7k proba mintzamenarekin gainditu zuten eta, aldiz, ikasleen %46,3k ez zuten gainditu.\nIkasleek egin zituzten probez aparte, ikastetxearen ezaugarriak biltzeko asmoz honako galdera-sortak prestatu ziren: bat ikasleentzat, beste bat euskara irakasleentzat eta hirugarrena ikastetxeko arduradunarentzat.\nTxosten honek emaitzen zehaztasun guztiak biltzen ditu: emaitza orokorrak eta baita aldagai bakoitzaren araberako emaitza espezifikoak. Gainera, laburpen bat eta ikasleen euskara maila hobetzeko iradokizunak eskaintzen ditu. Bukatzeko, itemen adibide batzuk sartzen ditu, eranski batean.


kritiken hemeroteka » Rimbaud etorri duk\n« Zinemaskopea | Edith Sodergranen epitafioa »\nBihotz-begietan / Xabier Lizardi / Susa, 2021\nRimbaud etorri duk Igor Estankona / Argia, 2021-10-17\nArrazoi du Anjel Lertxundik hitzaurrean: “Euskarak eman duen poema liburu ederrenen artean eder, Lizardiren Bihotz-begietan da eragin handiena izan duen obra euskal poesian: ia mende osoa pasatu da argitaratu zenetik (1932) eta ordutik honako euskal poesia ezin da ulertu Lizardi gabe”.\nSusakoek berrargitaratu dute Lizardi. Zarauzko argitaletxe batek izan behar zuen, noski. Tolosan ere badago, ordea, plaza bat Lizardirena —Oria ibaira ematen duen eguzkibegi eder bat—, eta Lizardiren leiho bat ere bai, Txillidarena. Eta euskararen inguruan hausnarketa bat egiten den bakoitzean badauka Lizardiren ukitu bat gure arrangurak, Euskal Herrian nahinon: “Leen-leendanik gure izkuntza landu izan ba’gendu, gogo-jardun ta bear guzietarako erabiliz, gaur berezizko jakintza baten, berezizko elerti baten bidez gizadiak begiratze ta aipatze’aal-ginduzten!”. Lizardik literaturaren esparrua gainditu zuen literaturaren bidez, urrezko orri bat utzi zuen idatzia gazte, sano gazte, hil aurretik. Espainiako gerra zibilak orbandu eta mikaztu gabeko biografia dauka, eta era berean gure euskal kontzientziaren zati da.\nJose Maria Agirre Egaña Zarautzen jaio zen 1896an, baina ia bizitza osoa Tolosan eman zuen. Bertako bankuan izan zuen lehenbiziko lanpostua, laguntzaile gisa. 1923an Perot enpresako gerente lanpostua eskaini zioten, eta sare metalikoak egiten zituen lantegi hartan jardun zuen lanean, hil zen arte. Pakita Izagirrerekin ezkondu zen. Lau seme-alaba izan zituzten.\nEta abar eta abar…\nEta orain Susakoek ekarri dute gaurko euskara estandarraren grafiara Bihotz-begietan. Ariketa zaila da: ezer ukitu barik zaharberritzea halako obra irudiz aberatsa, halako fresko sakratua gure letrentzat. Josu Landa aparta da horretan eta badaki itzulpenak egin ahala berridazten, badaki kentzen eta ematen baina badaki, baita, ez interbenitzen: “Zure bazter,/ gurazko aberria,/ doa zoro/ ta (bertan ni) bultzia…”.\nEdizio hau lar ukitu gabeko Lizardi da. Kausitu zituen bide berriak, neologismoak eta jada ahaztutako esapide bikainak bere horretan utzita datoz. Memoria ariketa ederra da, inondik ere. Irakurtzen hasi eta ohartzen da bat zeinen garrantzitsua izan zen gure literaturan Joan Maragall, Manuel Antonio, Frederic Mistral gisako Lizardi hau.


SIRI og Cortana bezalako izen aipagarriei esker, gutako askok ezagutu dugu nolako maitasuna duen harremana makinekin. Azken urtean, Chatboten gorakada nabarmena izan zen. Txatak, gehienetan, dira Galderei erantzuten dieten script automatikoak.\n0.2 Sein da zure Chatbot helburua izango duzu?\n1 1. Chatbrændstof\nFacebook-da CNN bidaltzen duzunean, gertatzen ari diren gauzei buruz Chatbot-æra galdetzera gonbidatzen zaituzte gidoi på batekin. Zerbait idatzi ondoren, Chatbot-ek CNN-n argitaratutako eskatutako gaiari buruzko albiste estekak ateratzen ditu.\nBaina segundo bat lehenago exekutatzen hasi og Google sakatzen hasteko. Demagun lehen hau:\nSein da zure Chatbot helburua izango duzu?\nChatbots gaur egun oso aldakorrak dira eta ia ezer egin dezakete. Izan ere, batzuk oso onak dira gai bera ikasteko og en beren gaitasunak handitzeko. Hala ere, funtzionalitate handiak zailtasun handiagoak sortzen ditu (eta, askotan, prezio altuagoa).\nGogoan izan Chatbot-ekin oinarrizko premisa, et hori zure negozioaren laguntza-unitatea da. Chatbot dago zure bezeroei laguntzeko, laguntza azkarrago, pertsonalizazio handiagoa edo hedapen hedatua izatea.\nPentsaera hori jarri ondoren, dezagun lau Chatbots ezagun og horien hornitzaileen artean. Oinarrizko informazioa partekatuko dugu zurekin, baita Chatbots horietako bakoitza zein eremutan gehien erabiltzen den ere.\nAskok Txata oso antzekoa da Chatfuel-en, nahiz eta xehetasun txikiagoa izan. Oinarrizko mezu bat konfiguratzen laguntzen duen oinarrizko tutoriala da. Doako doakoa da, baina funtzio jakin batzuen kopurua mugatzen du PRO bertsioan eguneratua izan ezean. Prezioak, ondoren, hilean kudeatzen ari zaren erabiltzaile aktibo kopuruaren arabera eskalatuko dira, 5 hjerteskodun hileanske US $ 500-tik hasita.\nOinarrizko bot funtzionaltasunak hemen ematen dituzun aurrez ezarritako mezuetan oinarritzen diren antzeko bedste antzekoak dira. Horiek zure erabiltzaileei aurrez zehaztutako sekuentziak ondoren aurkezten zaizkie. Hemen puntu ona da hainbat mezuen og sekuentzien oinarrizko txantiloiak gidatzeko.\nEnpresa-orri gehienak hau asko dira. Enpresa laguntza-tresna gisa, ManyChat-ek haririk gabeko tresnak eskaintzen dizkizu og iradokizunak sor ditzakezu.\nOngietorri-mezu estandar bat baino behearrean ordez, tresna hauek erabil ditzakezu zure erabiltzaileak segmentatzeko og informazio garrantzitsuagoa emateko hasieratik. Sortzen eta hedatzen duzun hazkuntzarako tresnak jarraipena egin diezaiekez nola egiten duten ikusteko.\nAldez aurretik plangintza egiteko, bot ere mezu sekuentziarekin dator. ManyChat-ek pauser blev sendt med emner til mezuak automatikoki mezuak bidalea, besteak bedste YouTube og Twitter børne.\nManyChat-en ezaugarri interesgarri bat ‘Live Chat’ da, ugg zure ikuslæk nola sortu dituzun konfiguratutako hainbat sekuentziarekin nola funtzionatzen duen ikusteko aukera ematen du. Profileko irudiak eta Facebook-ek eskuragarri duten bedste zenbait informationazee eskaintzen ditu.\nManyChat da oraindik ezagunagoa Chatbot erraza da erabiltzeko. Azkarra da konfiguratu et zure orriarekin estekatzea og en informazioaren inguruko informazioa ematen du, zure bot optimizatzeko.\nManyChat-ek oinarrizko oinarrizko ezagutza-sistema gisa funtzionatzen du. Bilatzen ari zarenaren bila bazabiltza, zure eskaera bidaltzen duzun txartelen sistemara itzultzen da. Erantzunek 3 egunera arte iraun dezakete eta, er gehiago, baliteke denbora pixka bat izatea, mezuak aurrera og aurrera egitean konpontzeko.\nNul kodetzea beharrezkoa da\nHit mezuaren gainean ManyChat Facebook-side.


Gaztebizz - 2014/11/26 -PRESTIK\nAne Larrakoetxea (kazetaria) eta Arkaitz Carracedo (biologian doktorea) gazte arrakastatsuak dira eta euren lan munduko esperientzia kontatu deuskue.\nBai Ane eta bai Arkaitz bizkaitarrak dira, bertan ikasi eta profesional moduan hezi ziren nazioarte mailara saltoa egin eben arte. Orain etxera buelta egin dabe, profesional handi bihurtu direlarik gustatzen jakena eginez.\nAne komunikazio aholkularia ArcelorMittal-en eta Arkaitzek bere minbiziaren aurkako ikerketarako laborategia zuzentzen dau. Gazte arrakastatsuak dira, baina ez dira desbardinak. Jende normala dira, bizitza eta zaletasun normalekaz eta lanean ordu asko emoten dabezanak, batez ere, egiten daben hori gustoko dabelako.\nEuren esperientziaz baliatuz, merkatuan leku baten bila dagozan zure moduko gazteentzako aholkuak atara doguz:\nDanak gagoz nahiko galduta gure ikasle garaian eta ez dakigu zer egingo dogun, baina esperimenta eizu.\nEgizuz praktikak arlo desbardinetan gehien gustatzen jatzuna aurkitzeko.\nZoaz urrutira nahi badozu, gozatu esperientzia, ikasi, baina bueltatu zaitez hemen arrakasta izatea ere posible dala erakusteko.\nBeste gauza batzuetan lan egizu ikasten zagozan bitartean, sektore guztietatik dago zer ikasi.\nLan alkarrizketa baten, izan zaitez jabe zure puntu sendoez, kontratagarri egiten zaituen horreek.\nIrmotasuna izan nahi dozunagatik borrokatzeko, baina ezin badozu edota gustoko ez badozu, itzi daikezu.\nLan baterako hautagai izateko gaitasuna, ez datza soilik zure gaitasun eta ezagutzetan, baizik eta komunikatzeko gaitasunean.\nItzulgarritasuna da gakoa: zure erabagiak hartu, baina ez ahaztu beti atzer martxa egin daitekeela eta ibilbidea aldatu erratu egin bazara.\nGozatu eizu herrialde desbardinetako lagunak egiteaz eta kultur arteko esperientzia horretaz ahal dozun guztia ikasi.\nIgarten da euren erabagi profesionaletaz pozik dagozala, atzerrira bidaiatzea, baina baita bueltatzeaz ere.\nAne joan zanean bertan hiru urtez lana gordetzen eutsela baekianez, nahiz eta denbora gehiazgoz Londresen geratzeko eskaintza egin, bueltan etorri nahi izan eban.\nArkaitzena kasualitatea izan zan ezer baino gehiago, New Yorketik Bostonera joan zan eta handik, zenbait zientzialari espainolekaz harremanetan jarri zan emandako laguntza eskertzeko. Beragaz alkartu nahi izan eben eta etorkizunerako eskaintza egin. Azkenean, Bilbora bueltatu zan eta gustatzen jakona egiten dihardu.\nPrestik 2014 aurrera doa


Irregulartasunak Barakaldoko hiri-hondakin solidoen zerbitzuan - sindicato ESK sindikatua\nIrregulartasunak Barakaldoko garbikuntzan\nValoriza Servicios Medioambientales-k (Sacyr Taldea) 2019ko martxoan Barakaldoko Udalaren hiri-hondakin solidoen eta bide-garbiketako zerbitzua esleitu zuenetik, zerbitzuaren ez-betetzeak etengabeak izan dira, bai lan-arloan, baita agiri teknikoen eskakizunen arloan ere.\nLanaldi partzialeko langileei hitzarmen kolektiboa osorik ez aplikatzea.\nLanaldi partzialeko langileen Gizarte Segurantzako kotizazioak ez dira behar bezala egiten.\nEnpresak milaka euroko zorra du langile horiekin, nominen etengabeko kudeaketa txarraren ondorioz.\nNahiz eta enpresak, kontratu bidez, langileen bajen % 100 betetzera behartzen duen, hori ez da gertatzen. Horrela, zerbitzua hondatzearekin batera, onura irregularrak sortzen dira enpresarentzat.\nEz da martxan jarri esleipenaren baldintza teknikoen agirian bertan araututako lan-poltsa.\nBarakaldoko udala konplizea\nBarakaldoko Udalari, Obra eta Zerbitzuetako zinegotziari, hain zuzen, sail-sindikal honetako arduradunek enpresa esleipendunak egindako lan eta kontratu ez-betetze horien berri eman izan badiote ere, ez da horri buruzko neurri zuzentzailerik hartu. Beraz, egoeraren berri badute eta ez badute egoera lehengoratzeko inolako neurririk hartzen, enpresa-jarduera horren konplizetzat jo behar ditugu.\nHilabeteetan zehar, asko izan dira ESK-PTP atal sindikal honek egindako bilerak, idazkiak, eskaerak. Horietako batek ere ez du emaitzarik izan. Horregatik, datozen egunetan epaitegietara joko dugu Barakaldoko Hiri Hondakinen Bilketa zerbitzuko langileen lan-baldintzak eta lan-eskubideak defendatzeko eta enpresa Barakaldoko Udalarekin sinatu zituen kontratu-baldintzak betetzera behartzeko.\nCovid-19ren osasun-krisian, Gurutzetako Ospitaleko zelariok ahaztuta, diskriminatuta eta bigarren mailako langiletzat hartuta sentitu gara. Maiatzak 15 elkarretaratzea. Irakurri


Gizakiaren intromisioak eta espezie inbaditzaileak sartzeak arriskuan jartzen dute penintsulako fauna autoktonoa. | Consumer\nGizakiaren intromisioak eta espezie inbaditzaileak sartzeak arriskuan jartzen dute penintsulako fauna autoktonoa.\nGranadako Zientzien Parkeak "Biodibertsitatea arriskuan" erakusketa estreinatuko du, arazo horri buruz kontzientziatzeko\nIberiar penintsulako espezie tipikoak, hala nola katamotza, arrano beltza, kamamila erreala edo elurretako izarra, desagertzear daude. Adituek diotenez, gizakiaren ekintzaren arrazoia da urbanizazioa, kutsadura, abeltzaintza eta nekazaritza. Hala ere, gero eta gehiago suntsitzen da espezie exotikoen legez kanpoko trafikoa edo merkataritzarako ale aloktonoak sartzea. Horiek Espainiako ahaideak baztertzen ari dira, eta inguruan bizi diren landareak eta animaliak ere kentzen dituzte.\nPenintsulako bertako flora eta fauna mehatxatzen duten alderdi horiek guztiak ezagutzeko, “Biodibertsitatea arriskuan” erakusketa inauguratuko da gaur Granadako Zientzien Parkean. Aldi baterako erakusketa honen bidez, ikusleak kontzientziatu nahi dira maskota exotiko bat erosteak eta, gero, bertatik kezkarik gabe askatzeak duen garrantziaz. Horrek arazoak sortzen ditu lekuko izaki bizidunen kontserbaziorako.\nXVII. mendetik aurrera, hamar espezietatik lau desagertu ziren. Gaur egun, 47 ornodun inbaditzaile identifikatu dira Espainian; aldiz, flora- eta ornogabe-kopurua boskoiztu egin da. Gure jatorrizko izakiek atzerritarrei men egiteko duten arrazoiak ez du zerikusirik berez ahulagoak izatearekin, baizik eta aurretik ez zuten eboluzionatu beste subjektu batzuekin, eta, beraz, biologikoki babesik gabe daude.\nSarraila-sailkapen horretako adibiderik deigarriena karramarro gorri amerikarra da, 1930 inguruan herrialdeko ibaietan ibiltzeari ekin baitzion. Irmotasun horrek arriskuan jartzen du bertako karramarroa. Tamaina txikiagoa izan arren, Espainiako eskualde askotan errotuta dagoen tradizio gastronomikoaren muina da. Era berean, ibaien ibilguetan bizi den florari eragiten dio inbaditzaile horrek. Haren hedapena, Pazifikoko karramarroa bezala, 1.200 metroko altueratik aurrera gelditzen da, non ezin baita bizi hotzagatik. Hala ere, klima-aldaketak maila hori jaits dezake.\nLutxoa penintsulako ibaiak kolonizatu dituen beste harrapari handi bat da. Erdialdeko Europatik dator, eta 1949an hasi zen Tajon. Bidean topatzen duen ia guztia jaten du, ibaietako animalietatik hasi eta hegaztietaraino. Ingurune urtarra hain dago kaltetuta, lau arrainetatik bat ez baita bertakoa.\nKanpoko fauna eta floraren sarrera kontzientearekin batera, batzuetan beste eremu batzuetako espezieak ere bidaiatzen dute ezkutuko bidaiari gisa garraiobideetan, hala nola ontziak, egonkortzeko, jatorri-puntuan itsasoko ur asko biltzen dutenak eta helmugako portuetan askatzen dutenak.\nManuel Chirosa Biologian doktore eta Andaluziako Juntako Ingurumen Ordezkaritzako Natur Ingurunearen Kudeaketa Zerbitzuko buruak esan du etxeko animaliak, txakurrak eta katuak bezala, bertako fauna basatiaren harrapari handiak direla.\nEspezie exotikoen legez kanpoko trafikoari dagokionez, haien onura ekonomikoak droga eta armen iruzurrezko salmenta baino ez dira. Ranking negatibo horretan Floridako dortokak, Argentinako kotorra eta eskualde tropikaletako bidaiak nabarmentzen dira.\nespezieak invasoras-eu península-eu